Ανδρική περιποίηση: η βραδινή ρουτίνα που χρειάζεσαι - CozyVibe\nHome / Men / Grooming / Ανδρική περιποίηση: η βραδινή ρουτίνα που χρειάζεσαι\nΑν θέλεις να αναδείξεις τον πιο γοητευτικό εαυτό σου!\nΒραδινή περιποίηση: Σου παρουσιάζουμε τα δύο βήματα που πρέπει να κάνεις οπωσδήποτε κάθε βράδυ πριν πέσεις για ύπνο. Μην ξεχνάς πως η περιποίηση προσώπου αφορά και τους άνδρες και πως αυτό δεν είναι μεμπτό. Σήμερα οι άνδρες φροντίζουν τον εαυτό τους, την εικόνα τους, το σώμα αλλά και το δέρμα τους και είναι πολύ περήφανοι για αυτό.\nΦάκελος: Καθαρισμός προσώπου.\nΟ βραδινός καθαρισμός προσώπου είναι ίσως ακόμη πιο σημαντικός από τον πρωινό και αυτό γιατί το βράδυ η επιδερμίδα αναπλάθει πιο γρήγορα τα κύτταρά της, γεγονός που συνεπάγεται ότι ιδιαίτερα τις βραδινές ώρες πρέπει να την προσέχουμε (για τον ίδιο λόγο επίσης δεν μπορεί να αντικατασταθεί ο βραδινός ύπνος και πρέπει να κοιμόμαστε νωρίς για να αποτρέψουμε την πρόωρη γήρανση).\nΠροσέξτε ώστε να επιλέξετε το σωστό για τον τύπο του δέρματός σας καθαριστικό και πλύνετε ευλαβικά το πρόσωπό σας ώστε να απομακρύνετε τους ρύπους και να βοηθήσετε στη διαδικασία ανάπλασης των κυττάρων σας.\nExtra scrub: Κάποιες φορές την εβδομάδα είναι καλό να κάνετε και απολέπιση προσώπου. Το scrub απομακρύνει τα νεκρά κύτταρα της επιδερμίδας, τους ρύπους και αφήνει το δέρμα χωρίς λιπαρότητα.\nΜην ξεχνάς την κρέμα νύχτας.\nΝαι, εκτός από την κρέμα ημέρας σου και την κρέμα ματιών είναι καλό να αγοράσεις και μία κρέμα νυχτός την οποία θα απλώνεις στο πρόσωπό σου μετά τον καθαρισμό. Μία μικρή ποσότητα θα βοηθήσει το δέρμα σου να είναι πιο απαλό και θα συμβάλλει σε μια πιο ελαστική και ακτινοβόλα επιδερμίδα. Η ενυδάτωση άλλωστε είναι το κλειδί για να διατηρηθεί το δέρμα λείο και φρέσκο και να καταπολεμήσει την κούραση. Οπότε μην το ξεχνάς, είναι απαραίτητο στοιχείο στη σωστή βραδινή περιποίηση της επιδερμίδας σου!\nΔιαβάστε εδώ 5 σούπερ προτάσεις για ανδρικές ενυδατικές κρέμες.\nΣημαντικά στοιχεία για την επιλογή της κατάλληλης για σένα κρέμας είναι ο τύπος της επιδερμίδας σου και οι ανάγκες της καθώς και η ηλικία σου.


Υποβλήθηκε το αίτημα για πρόωρη αποπληρωμή δανείων του ΔΝΤ στον ESM | Ελληνική Οικονομία | Η ΚΑΘΗΜΕΡΙΝΗ\nΤο αίτημα για πρόωρη μερική αποπληρωμή του δανείου του ΔΝΤ υπέβαλε χθες η κυβέρνηση στον Ευρωπαϊκό Μηχανισμό Σταθερότητας (ESM), όπως είχε συμφωνηθεί στην εαρινή σύνοδο του Ταμείου μεταξύ του υπουργού Οικονομικών Ευκλείδη Τσακαλώτου και της Κριστίν Λαγκάρντ.\nΤο αίτημα, σύμφωνα με πηγή στην Αθήνα, αφορά μόνο τα ακριβά δάνεια που λήγουν φέτος και το 2020, συνολικού ύψους 3,6-3,7 δισ. ευρώ. Το επιτόκιο που επιβαρύνει τα συγκεκριμένα ποσά φτάνει το 5,13%. Εφόσον το αίτημα γίνει δεκτό, θα απομένουν περίπου άλλα 5,5 δισ. ευρώ που πρέπει να εξοφληθούν έως τον Ιούνιο του 2024. Το ποσό είναι αρκετό ώστε να κρατήσει το ΔΝΤ «κοντά» στην ελληνική οικονομία, με την έκδοση 2 εκθέσεων εκ μέρους του ετησίως. Kάτι που θέλουν τα κράτη-μέλη της Ευρωζώνης και κυρίως ορισμένα, όπως η Γερμανία, προκειμένου να μπορούν να υποστηρίξουν στο εσωτερικό τους ότι η Ελλάδα βρίσκεται υπό τη στενή παρακολούθηση του αυστηρού ΔΝΤ και επομένως τα δάνεια που έχουν δώσει δεν κινδυνεύουν.\nΤο αντίστροφο επιχείρημα, ότι δηλαδή η Ελλάδα απαλλάσσεται από τη στενή εποπτεία του αυστηρού ΔΝΤ, επιχειρεί να προβάλει η ελληνική κυβέρνηση στο εσωτερικό της χώρας, ενόψει εκλογών.\nΗ αλήθεια είναι ότι το ΔΝΤ έχει χαλαρώσει την εποπτεία του σε σύγκριση με το μνημονιακό παρελθόν, αν και αυτό δεν συνδέεται με την εξόφληση του δανείου του –που δεν έχει γίνει ακόμη– αλλά με το γεγονός ότι δεν έχει πλέον δικό του πρόγραμμα στην Ελλάδα. Με βάση τους κανονισμούς του, πάντως, επειδή το υπόλοιπο του δανείου της Ελλάδας είναι υψηλό, η χώρα εντάσσεται στο καθεστώς της μεταπρογραμματικής παρακολούθησης. Στο πλαίσιο αυτό, μπορεί να κάνει τις υποδείξεις του, τις οποίες λαμβάνουν σοβαρά υπ’ όψιν οι αγορές.\nΗ εξοικονόμηση τόκων που θα προκύψει από την πρόωρη αυτή εξόφληση θα είναι της τάξης των 150 εκατ. ευρώ για τη διετία 2019-2020.\nΚανονικά, η Ελλάδα θα έπρεπε να εξοφλήσει μαζί με το ΔΝΤ και τον ESM και μάλιστα με το ίδιο ποσοστό στο σύνολο του υπολοίπου του δανείου του, καθώς ο ESM είναι κι αυτός επίσημος πιστωτής με καθεστώς προτεραιότητας στην εξόφληση. Επειδή, όμως, αυτό δεν είναι εφικτό, ο ESM πρέπει να εγκρίνει την απαλλαγή της Ελλάδας από την υποχρέωση αυτή. Το επιχείρημα υπέρ του ελληνικού αιτήματος είναι ότι μειώνει το βάρος των δανειακών υποχρεώσεων της Ελλάδας και άρα βελτιώνει τους όρους εξόφλησης του ESM.


Πώς να διδάξετε στο μωρό σας να κάθεται μόνο του - Mothersblog.gr\nΠώς να διδάξετε στο μωρό σας να κάθεται μόνο του\n07 Μαρ 2019\tΑΝΑΠΤΥΞΗ\nΤα μωρά μπορούν να κρατήσουν το κεφάλι τους χωρίς υποστήριξη και να κυλήσουν στην κοιλιά τους σε ηλικία τεσσάρων μηνών. Αυτή η δυνατότητα ανοίγει τον δρόμο για τους μύες να αναπτύξουν τόση δύναμη όση είναι απαραίτητη για να στηρίξει το σώμα του και να μπορέσει να καθίσει.\nΕνώ το μωρό προσπαθεί να φτάσει σε αυτό το σημείο ορόσημο της ανάπτυξής του ως γονέας μπορείτε να βοηθήσετε να προσαρμόσετε το σώμα του στη νέα εξέλιξη.\nΣτην ηλικία των έξι μηνών το μωρό θα πρέπει να μπορεί να κρατήσει το σώμα του σε καθιστή θέση. Μερικά μωρά μπορεί να χρειαστούν περισσότερο χρόνο και αυτό είναι κάτι το φυσιολογικό.\nΤο μωρό σας θα είναι σε θέση να καθίσει μόνο του αφού οι μύες του το υποστηρίξουν να το κάνει. Ως εκ τούτου, δεν μπορείτε να αναγκάσετε ένα μωρό να καθίσει αν η ανάπτυξή του δεν του το επιτρέπει. Ωστόσο, μπορείτε να το βοηθήσετε να δυναμώσει τους μύες του και να αρχίζει να αντιλαμβάνεται τη νέα του θέση με μερικούς απλούς τρόπους.\nΕνισχύστε τους μύες του λαιμού και της πλάτης\nΤο πρώτο βήμα ξεκινά από την ικανότητα του μωρού να κρατάει σταθερό το κεφάλι. Ο καλύτερος τρόπος για να επιτευχθεί αυτό είναι η ενίσχυση του λαιμού και των μυών της πλάτης. Οποιαδήποτε κίνηση του σώματος περιλαμβάνει τη χρήση μυών. Ισχυρότεροι μύες σημαίνει ότι το μωρό σας έχει περισσότερες πιθανότητες να μάθει να κάθεται γρηγορότερα. Κάντε του τακτικά μασάζ και επιλέξτε παιχνίδια και δραστηριότητες που θα το ενθαρρύνουν να κάθεται όσο μπορεί περισσότερη ώρα. Τοποθετήστε το μωρό σας με την όψη προς τα κάτω – με την κοιλιά - και βάλτε τα αγαπημένα του παιχνίδια μπροστά του. Ενθαρρύνετέ το να κοιτάξει αυτά τα παιχνίδια, ανυψώνοντας το κεφάλι από μόνο του. Επαναλάβετε τη δραστηριότητα. Αυτό θα το βοηθήσει να μάθει να υποστηρίζει και να μετατοπίζει το βάρος του σώματος του όταν κάθεται.\nΚρατήστε το μωρό, κυλήστε το απαλά και βοηθήστε το να καθίσει σε μια μαλακή επιφάνεια όπως ένα στρώμα. Αυτό βοηθήσει το μωρό να αναπτύξει μια αίσθηση προσανατολισμού για να κάνει την ίδια κίνηση.\nΚαθίστε μαζί του\nΜόλις το μωρό σας μπει στον έκτο μήνα χρησιμοποιήσετε το σώμα σας ως πλάτη – στήριξη- για το μικρό σας. Καθίστε σε ένα κρεβάτι ή σε ένα μαλακό χαλί και τοποθετήστε τα αγαπημένα παιχνίδια του μωρού σας μπροστά του. Βάλτε το να καθίσετε ασφαλώς στην αγκαλιά σας, ακουμπώντας την πλάτη του επάνω σας και αφήστε το να παίξει με τα παιχνίδια του. Θα ενισχύσει τους μυς της πλάτης και θα συνηθίσει το μωρό την αίσθηση του καθίσματος.\nΧρησιμοποιήστε την περιέργειά του ως εργαλείο\nΜέχρι τον ένατο μήνα το μωρό σας θα είναι σε θέση να κάθεται. Τώρα είναι καιρός να το ενθαρρύνετε να παραμείνει στη θέση αυτή όσο το δυνατόν περισσότερο. Τοποθετήστε τα αντικείμενα που το ενδιαφέρουν σε τέτοια απόσταση και με τέτοιο τρόπο ώστε να έχει πρόσβαση σε αυτά όσο κάθεται. Μπορείτε επίσης να καθίσετε δίπλα στο μωρό σας και να παίξετε μαζί του.\nΜωρό 10 μηνών: Ποιες γνωστικές ικανότητες αναπτύσσει\nΤι μπορεί να συμβεί όταν πάτε με το μωρό για ψώνια στο σούπερ μάρκετ; Δείτε το βίντεο (vid)\nΜΩΡΟ ΚΑΘΕΤΑΙ ΜΟΝΟ ΤΟΥ


ΞΙΦΑΣΚΙΑ ΓΙΑ ΟΛΟΥΣ\nΗ Ξιφασκία είναι ένα από τα τέσσερα αθλήματα που έχουν συμπεριληφθεί στους σύγχρονους Ολυμπιακούς Αγώνες, από τους πρώτους το 1896.\nΗ ξιφασκία ήταν επίσης άθλημα στους Ολυμπιακούς Αγώνες στην αρχαία Ελλάδα.\nΗ άκρη του όπλου ("πούντα" ) της ξιφασκίας είναι το δεύτερο ταχύτερο κινούμενο αντικείμενο στον τομέα του αθλητισμού.\nFULL RULES CHANGES TEXT\nOriginally hinted at in an information letter from the February 2017 FIE Executive Session, the FIE is reportedly introducing a set of non-combativity rule\nΚύπελλο Νέων Ανδρών - Νέων Γυναικών\nΗ Κατερίνα Κοντοχριστοπούλου και ο Βασίλης Μπεσίρης κατέκτησαν το Κύπελλο Νέων Ανδρών Νέων Γυναικών στο ξίφος ασκήσεως που πραγματοποιήθηκε στο Αιγάλεω. Εκεί έγιναν οι τελευταίοι αγώνες της χρονιάς με περισσότερες από 130 συμμετοχές σε μία συνδιοργάνωση από τον ΑΟΞ Αιγάλεω με την ΕΟΞ.\nΣτους Νέους Ανδρες ο Βασίλης Μπεσίρης κατέκτησε το Κύπελλο. Στον τελικό επιβλήθηκε του Ραφαήλ-Απόστολου Σούλιου με 15/10. Το χάλκινο μετάλλιο κέρδισαν οι Ιωάννης Ανδριόπουλος & Ηλίας Γιάννος-Ρίζος όλοι αθλητές του ΑΟΞ Αιγάλεω.\nΗ Κατερίνα Κοντοχριστοπούλου κατέκτησε το Κύπελλο στην κατηγορία των Νέων-Γυναικών. Η αθλήτρια του ΑΟΞ Αιγάλεω επιβλήθηκε με 11-10 της συναθλήτριάς της Μαρία-Ελένη Χαλδαίου. Την τρίτη θέση κατέκτησαν οι Μαρία Δεσύλλα/ΑΟΞ Αιγάλεω και Μαρία Μαρκαντωνάκη/ΑΛΞ Χανίων.\nΤο άρθρο είναι δημοσίευση της ΕΟΞ (20/12/2016)\nΔιοικητικό Συμβούλιο Συνδέσμου Προπονητών Ξιφασκίας\nΟι αρχαιρεσίες της 7ης Ιανουαρίου 2017 ανέδειξαν το παρακάτω Διοικητικό Συμβούλιο Των Ελλήνων Προπονητών Ξιφασκίας:\nΠρόεδρος : Αδάσης Κων/νος\nΑντιπρόεδρος :Θεοφίλου Κων/να\nΓεν.Γραμματέας : Σπηλιοπούλου Χρ\nΤαμίας :Ζάχου Δ.\nΕιδικός Γραμματέας : Κρούπης Η.\nΣύμβουλοι : Ματσατσίνης Αρ, Κοντοχριστόπουλος Ν.\nΑναπληρωματικό μέλος :Δελενίκας Α.\nΣε 4 διεθνείς διοργανώσεις συμμετείχαν το Σαββακύριακο οι αθλητές – αθλήτριες μας. Συγκεκριμένα :\nΣτο Ευρωπαϊκό Κύπελλο Σπάθης Εφήβων-Νεανίδων στο Eislingen/Γερμανία έλαβαν μέρος οι αθλήτριες του Απόλλωνα Βριλησσίων και κατέλαβαν τις εξής θέσεις : Καλλιόπη Καλουτά106η, Σοφία-Διονυσία Τετράδη/133η, Αρτεμις-Καρολάιν Χρηστέα/183η, Αγνή Παλάσκα/199η (209 συμμετοχές) .\nΣτην Ουγγαρία διεξήχθη το Κύπελλο Κόσμου Σπάθης Ανδρών όπου ο Δημήτριος Καφαταρίδης/Κ.Γείτονα κατέλαβε την 93η θέση, ο Ευάγγελος Μπούκας/Α.Λέσχη την 12η θέση, και ο Ιωάννης Σαρρής/ΠΓΣ την 157η θέση ανάμεσα σε 184 συμμετέχοντες.\nΣτο Grand Prix Ξίφους Ασκήσεως Ανδρών – Γυναικών στο Τορίνο/Ιταλία την χώρα μας εκπροσώπησαν οι αθλητές του ΑΟΞ Αιγάλεω Νικόλαος Κοντοχριστόπουλος ο οποίος έλαβε την 141η θέση/156 συμμετοχές και Αικατερίνη-Μαρία Κοντοχριστοπούλου η οποία τερμάτισε στην 85η θέση/128 συμμετοχές.\nΤέλος στο Κύπελλο Κόσμου «Μemorial de Martinengo" στο Ξίφος Μονομαχίας Νέων Ανδρών – Νέων Γυναικών στη Μπρατισλάβα/Σλοβακία έλαβαν μέρος οι Νικολέτα Χατζησαράντου/Καρδιανή και κατέλαβε την 141η θέση/154 συμμετοχές, Σπυρίδων Κυπραίος/Ακρίτες 107ος και Ιωάννης Φιλιππούσης/Οδυσ.Χαλανδρίου την 141ος θέση (185 συμμετοχές).\nΜην "ξεχνάτε" το πρωινό\n«Ένα από τα μεγαλύτερα λάθη που κάνουν οι αθλητές είναι το πρωινό τρέξιμο χωρίς να τρώνε τίποτα» λέει ο Dan Benardot, PhD, RD,από το Κρατικό Πανεπιστήμιο της Georgia στην Ατλάντα. Το σάκχαρο στο αίμα είναι ήδη σε χαμηλά επίπεδα όταν ξυπνάτε, έτσι θα πρέπει να έχετε κάτι για να φάτε, όπως ένα κουλούρι ή κάποιο τοστ, αμέσως μόλις σηκωθείτε από το κρεβάτι. Με αυτόν τον τρόπο, 30 έως 45 λεπτά θα έχουν περάσει πριν πραγματικά βγείτε έξω από την πόρτα. Αν δεν έχετε συνηθίσει να τρώτε το πρωί, ξεκινήστε με κάτι μικρό, λέει ο Benardot. Πιείτε ένα ποτήρι χυμό μήλου πριν από τις προπονήσεις σας μέχρι το στομάχι σας να μπορέσει να "ρυθμιστεί" και στη συνέχεια, προσθέστε ένα κομμάτι φρυγανιάς. Διατροφή με πρωτεΐνη (τυρί κρέμα, βούτυρο αράπικων φιστικιών, γιαούρτι, κλπ.)θα επιβραδύνει το ρυθμό της χώνευσις, έτσι θα χρειαστείτε περισσότερο χρόνο μεταξύ του πρωινού και την έξοδό σας στον δρόμο.\nαπό τον δικτυακό τόπο http://www.fitnessmagazine.com\nΗ Ξιφασκία, άθλημα για όλους\nΗ ξιφασκία αποτελεί άθλημα χειρισμού (εκπαιδευτικού) ξίφους, που ασκείται με τρία διαφορετικά μέσα:\nΚάθε μέσο από τα παραπάνω έχει το δικό του στυλ και έναν σύνολο κανόνων αποκλειστικά δικό του. Ο στόχος κάθε αθλητή είναι ο ίδιος για όλα τα ασκούμενα μέσα, να χτυπήσει κάποιος τον αντίπαλο χωρίς να χτυπηθεί.\nΣημειώνεται ότι η ξιφασκία είναι διάφορη της ξιφομαχίας. Η μεν πρώτη είναι εξάσκηση χειρισμού ξίφους, από τον ξιφιστή, η δε δεύτερη είδος μονομαχίας ξιφομάχων όπου κάθε κτύπημα μπορεί να επιφέρει τραυματισμό, ακρωτηριασμό μέχρι και θάνατο. Σήμερα το είδος αυτό σε πολεμικές συγκρούσεις έχει εκλείψει, αλλά και η ιδιωτική αναμέτρηση μονομαχία αποτελεί ποινικό αδίκημα. Συνέπεια αυτών είναι οι όροι αυτοί να συγχέονται.\nΤροποποίηση Προγράμματος Αγώνων.\nΠΡΟΓΡΑΜΜΑ ΑΓΩΝΩΝ ΕΣΩΤΕΡΙΚΟΥ\n© 2019 Your Company. All Rights Reserved. Designed By fencer


ΑΛΗΘΕΙΕΣ-ΨΕΜΑΤΑ-ΑΟΡΙΣΤΙΕΣ: Είναι καθήκον ενός πατριώτη να προστατέψει τη χώρα του από την κυβέρνησή της. Thomas Paine\nΕλληνική, Για την Αριστερά και την Πρόοδο, Εκσυγχρονισμός, Τεχνοκράτες, Λεφτά Υπάρχουν ,Πλεονέκτημα της Αριστεράς το Ήθος, η Ελπίδα έρχεται .\nΌλα αυτά βέβαια τα άκουσα δεν τα είδα να υλοποιούνται . Και μόνο από την Βούλα Παυλίδου άκουσα και είδα το έργο της: Για την Ελλάδα ρε γαμώτο!\nΣε διάρκεια 60 ετών βίωσα την ψευτιά των πολιτικών. Κυβέρνησαν την Ελλάδα λες και την βρήκαν κληρονομιά από την μάνα τους και την έκαναν ότι θέλανε. Στους δε πολίτες της Ελλάδας συμπεριφέρθηκαν και συμπεριφέρονται σαν ζώα.\nΠοτέ μέχρι σήμερα δεν έβγαλαν ένα πρόγραμμα που να εξυπηρετούσε την χώρα. Αντιθέτως με κουτοβλάχικη πονηριά διόριζαν και εξέτρεφαν ψηφοφόρους σε κομματικούς σωλήνες για να λυμαίνονται. Κυβέρνησαν χωρίς να φέρουν ευθύνη. Κυβέρνησαν με συνθήματα και όχι με επιχειρήματα.\nΓιατί το σύνθημα επηρεάζει το θυμικό και ενθουσιάζει ενώ το επιχείρημα το μυαλό και κουράζει. Πρόσφατα όλες οι ομιλίες του πρωθυπουργού μέχρι να πάρει την ψήφο μας ήταν κόπιες των ομιλιών του Ανδρέα Παπανδρέου. Κατά την διάρκεια που κυβερνά προσπαθεί να δείξει στον λαό ότι αυτός προεδρεύει και οι υπουργοί φέρουν την ευθύνη των πράξεών τους.\nΚανένας Έλληνας εκτός ελαχίστων δεν έχει καταλάβει τι είχε γίνει με τον κ.Βαρουφακή και τα πραγματικά αίτια της απομάκρυνσης του. Σε αυτό συνέβαλε και η αλλοπρόσαλλη προσωπικότητα του κ. Βαρουφάκη που ήταν όπα είπα όπα λέω όπα ξείπα ξανά λέω.\nΜην περιμένουμε τίποτα από τα κόμματα της Βουλής ούτε από εκείνα που περιμένουνε να μπούνε γιατί κανένας δεν υπολογίζει ούτε την Ελλάδα ούτε τους Έλληνες.\nΗ ιδιοτέλεια είναι αυτή που τους κινεί να αναμειγνύονται με τα κοινά.\nΤο αποτέλεσμα των επόμενων εκλογών και το μέλλον που μας περιμένει είναι γραμμένο από τον εθνικό μας ποιητή: Δυστυχισμένε μου λαέ καλέ και αγαπημένε. Πάντα ευκολόπιστε και πάντα προδομένε.


Λευτεριά στην Παλαιστίνη- Συγκέντρωση αλληλεγγύης το Σάββατο 22 Μάη\n19.05.2021 Επικαιρότητα / Τοπικά\nΤο κράτος-δολοφόνος του Ισραήλ, που φύτεψαν οι ιμπεριαλιστές στη Μ. Ανατολή αναθέτοντάς του ρόλο μαντρόσκυλου, εδώ και πολλές δεκαετίες επιχειρεί να αφανίσει τους Παλαιστίνιους. Τους έχει φυλακίσει σε μια λωρίδα γης που συνεχώς συρρικνώνεται, τους εκτοπίζει από τα σπίτια τους, περιορίζει τις μετακινήσεις τους, εποικίζει τα εδάφη τους, τους εξοντώνει καθημερινά, τους δολοφονεί εν ψυχρώ.\nΗ νέα σφαγή στην πολύπαθη Παλαιστίνη προστίθεται στη γενικευμένη πολεμική αναστάτωση στην ευρύτερη περιοχή, υποδαυλίστηκε από αυτή και θα την οξύνει παραπέρα. Το Ισραήλ και τα αντιδραστικά αραβικά καθεστώτα στήνουν και χαλούν συμμαχίες, αναδιατάσσουν τις δυνάμεις τους πάντα σε βάρος των λαών τους. Προσπαθούν να παίξουν με καλύτερους όρους και να κερδίσουν ό,τι μπορούν στη σκιά του άγριου ανταγωνισμού των μεγάλων ιμπεριαλιστών ΗΠΑ-Ρωσία αλλά και των Ευρωπαίων υποκριτών.\nΤο Ισραήλ, παίχτης σε όλα τα επικίνδυνα πολεμικά και οικονομικά παιχνίδια στην περιοχή, δεν μπορεί να επιτρέψει στον παλαιστινιακό λαό ελευθερία και πατρίδα. Στα άθλια σχέδιά του για την εξόντωση των Παλαιστινίων βρίσκει στήριξη πρώτα και κύρια απ’ τις ΗΠΑ αλλά κι από τους Ευρωπαίους ιμπεριαλιστές. Η μεταφορά της πρεσβείας των ΗΠΑ στην Ιερουσαλήμ, η σιωπή των Ευρωπαίων στις προκλητικές ενέργειες των φανατικών σιωνιστών εναντίων παλαιστίνιων κατοίκων της Ιερουσαλήμ και η σιωπή του ΟΗΕ για τους άμαχους νεκρούς Παλαιστίνιους είναι χαρακτηριστικές.\nΗ κυβέρνηση της ΝΔ δηλώνει την «ανησυχία» της και ο ΣΥΡΙΖΑ «θυμήθηκε» τον αγώνα των Παλαιστινίων. Η σημερινή κυβέρνηση και η προηγούμενη είχαν κι έχουν άριστη σχέση με το κράτος δολοφόνο του Ισραήλ κι έχουν συνάψει μαζί του μεγάλες συμφωνίες. Δεν νοιάζονται καθόλου για τον παλαιστινιακό λαό, προσδοκούν κέρδη από τις συμφωνίες που κάνουν. Διαθέτουν τη χώρα ως ορμητήριο των φονιάδων Αμερικάνων, δίνουν αεροδρόμια και λιμάνια για να εξυπηρετήσουν τους σχεδιασμούς των ιμπεριαλιστών, που δεν θέλουν στα πόδια τους λαούς όπως τον παλαιστινιακό να πολεμά για ανεξαρτησία.\nΗ αντίσταση των Παλαιστινίων δε σταμάτησε ποτέ και δεν θα σταματήσει. Από το ξέσπασμα της πρώτης Ιντιφάντα μέχρι σήμερα, έστω και με τη σφεντόνα, αντιστέκονται. Όσο θα αντιστέκονται θα παραμένουν ζωντανοί. Η ιστορία έχει αποδείξει πως κάθε λαός, όσο μικρός κι αν φαντάζει και αδύναμος έχει τη δυνατότητα να νικήσει, αν στηριχτεί στις δυνάμεις του, αν παραμείνει αταλάντευτα στον δρόμο του αγώνα, αν ξεκαθαρίσει τους λογαριασμούς του με ό,τι τον κρατάει πίσω.\nΚάθε λαός που παλεύει χρειάζεται την αλληλεγγύη των άλλων λαών. Αυτή εκφράζεται σήμερα με την ανάπτυξη αντιπολεμικού αντιιμπεριαλιστικού κινήματος στη χώρα μας και παντού. Οι λαοί έχουν κοινούς εχθρούς, τους ιμπεριαλιστές και τις αντιδραστικές αστικές τάξεις, με τους οποίους πρέπει να αναμετρηθούν. Κάθε κέρδος σε αυτή την αναμέτρηση είναι κέδρος για όλους. Αλληλεγγύη στην Παλαιστίνη και αντιπολεμική αντιιμπεριαλιστική πάλη πάνε μαζί.\nΓια να σταματήσει η σφαγή στην Παλαιστίνη, για να μη μακελευτούν άλλοι λαοί, πρέπει να διαδηλώσουμε μαζικά στους δρόμους.\nΚαλούμε σε μαζική και μαχητική συγκέντρωση αλληλεγγύης το Σάββατο 22 Μάη στις 7 μ.μ. στην πλατεία Ρήγα Φεραίου.\nΘάνατος στον φασισμό και τον ιμπεριαλισμό!


Πολυκεντρική μελέτη δείχνει ότι οκτώ στους δέκα ασθενείς με κοροναϊό έχουν αυτό το σύμπτωμα | NewsNowgr.com\nΝέα συνδυασμένη ανάλυση αποκαλύπτει ότι το σύμπτωμα αυτό εκδηλώνουν σχεδόν οι οκτώ στους δέκα ασθενείς. Ωστόσο μόνο οι μισοί το αντιλαμβάνονται, γι' αυτό και δεν αναφέρεται πάντοτε στους γιατρούς. Είναι όμως πρώιμο σύμπτωμα της λοίμωξης που προκαλεί ο νέος κοροναϊός.\n«Η υποκειμενική αναφορά της απώλειας της όσφρησης ήταν ένα κατάλληλο εργαλείο στις αρχές της πανδημίας που προκάλεσε ο νέος κοροναϊός. Ωστόσο υποτιμά την αληθινή συχνότητά της», δήλωσε ο επικεφαλής ερευνητής Dr. Vicente A. Ramirez, από το Κέντρο Χημικών Αισθήσεων Monell, στη Φιλαδέλφεια των ΗΠΑ.\nΟι ερευνητές δημοσίευσαν τα ευρήματά τους στην επιστημονική επιθεώρηση Chemical Senses. Επιπλέον, δημιούργησαν μία βάση δεδομένων με τις έως τώρα μελέτες για την απώλεια όσφρησης που προκαλεί ο νέος κοροναϊός. Η βάση αυτή ενημερώνεται σε εβδομαδιαία βάση.\nΔεν απογοητεύονται στον Ολυμπιακό


Η επιχείρηση στο Μάτι ήταν το σατανικότερο και τρομερότερο σχέδιο των αποστατών, εναντίων της Ελλάδας. | Blog: "elamefora"\nEla Tora / 16/06/2020\nΗ επιχείρηση «Μάτι»\nΗ μεγάλη φωτιά που ξέσπασε με περίεργο τρόπο.\nΓεμίζοντας με εκατοντάδες τόνους εκρηκτικών, όλα τα εσωτερικά τούνελ που ξεκινάνε από το Μάτι, και φτάνουν μέχρι την Ακρόπολη και σε όλες τις διακλαδώσεις, κάτω από την Αθήνα, είχαν σκοπό να ανατινάξουν όλη την Αττική.\nΑφενός μεν τον θάνατο εκατομμυρίων Ελλήνων και κάτι άλλο που δεν έπρεπε σε καμιά περίπτωση να γίνει γνωστό στην ανθρωπότητα.\nΤον αφανισμό του κτηρίου της Βουλής, όπου κάτω στα υπόγειά του, φημολογείται ότι υπάρχει κάποια αρχαία σκοτεινή οντότητα, την οποία συντηρούν αιώνες τώρα με άζωτο.\nΛέγεται ότι όλες οι Ανθελληνικές κυβερνήσεις, έπαιρναν εντολές από αυτήν την οντότητα για τον αφανισμό του Ελληνικού Έθνους.\nΗ αρχαία σκοτεινή οντότητα Βααλ και οι θυσίες παιδιών.\nΗ περίεργη φωτιά στο Μάτι.\nΤην βραδιά που έγινε η επιχείρηση στο Μάτι, όπου κάηκαν τα πάντα και είχαμε τόσα αθώα θύματα, είχαν εξέλθει πάνω από δύο χιλιάδες ερπετικά όντα κάτω από την γή, για να κάνουν την βρώμικη δουλειά.\nΤο σχέδιο έγινε γνωστό την τελευταία στιγμή και ακαριαία κινήθηκαν οι φωτεινές δυνάμεις και οι Αμερικάνοι, για να καθαρίσουν την «μπουγάδα» και να τους εξοντώσουν όλους, μέχρι τέλους.\nΗ μάχη με τα ερπετοειδή.\nΗ επίθεση εναντίων των δαιμονικών όντων, έγινε με εξωγήινο υπερόπλο τύπου λέιζερ, όπου χτυπούσαν με δέσμες όλους τους στόχους, που είχαν κρυφτεί σε σπίτια και αυτοκίνητα.\nΕκτός από τα αθώα θύματα, έγινε γνωστό από τα Μ.Μ.Ε. ότι είχαν κουβαληθεί πάνω από χίλια πτώματα, αγνώστων, που δεν πήγε κανείς να τα αναγνωρίσει.\nΑυτά τα πτώματα ήταν των ερπετικών υβριδίων.\n16/06/2020 in πολιτική αλητεία, Ν.Τ.Π.. Ετικέτες: προδότες, πολίτες, πολιτική αλητεία, τραγωδίες, Αριστερά, Ν.Τ.Π., ΝΕΑ ΤΑΞΗ ΠΡΑΓΜΑΤΩΝ, Σύριζα, αριστερή αλητεία, εγκληματικότητα, ιμπεριαλισμός, καταγγελίες\n← Κασιδιάρης: «Μεγάλος περίπατος στο αφγανιστάν!» Σφοδρή κριτική σε Μπακογιάννη\nΣΥΝΤΑΚΤΙΚΗ ΕΘΝΟΣΥΝΕΛΕΥΣΗ ΣΤΙΣ 3 ΤΟΥ ΣΕΠΤΕΜΒΡΗ →\nΜια σκέψη σχετικά μέ το “Η επιχείρηση στο Μάτι ήταν το σατανικότερο και τρομερότερο σχέδιο των αποστατών, εναντίων της Ελλάδας.”\nΟ/Η Λ.. λέει:\n20/06/2020 at 12:16 μμ\nΣυνεληφθη Γεροντοblogger με ανδρα κυπατζη που συκοφαντουσε πατριωτεs που επαιρναν δυναμικεs πρωτοβουλιεs για κινητοποιησειs για τη Μακεδονια!\nΛήμνος: Θρίλερ με την υπόθεση καταυλισμού παράνομων μεταναστών - Εξετάστηκε χώρος κοντά στην 130ΣΜ!\nΓαλλία: Αυτοκίνητο έπεσε σε θαμώνες καφετέριας - Αναφορές για πολλούς τραυματίες (βίντεο)\nΓαλλία: Πυροσβέστες κατά των αναγκαστικών εμβολισμών – «Αρνούμαστε να κάνουμε το εμβόλιο»\nΒρετανία: Τη Δευτέρα η χορήγηση του κοκτέιλ αντισωμάτων σε άτομα που νοσηλεύονται με κορωνοϊό


Μοριακός έλεγχος Κορωνοϊού (SARS-CoV-2) - Genesis Genoma Lab\nHome Μοριακός έλεγχος Κορωνοϊού (SARS-CoV-2)\nΟι κορωνοϊοί είναι μία ομάδα RNA ιών που προκαλούν αναπνευστικές λοιμώξεις με ποικίλη σοβαρότητα στον άνθρωπο και στα ζώα. Εκτιμάται ότι περίπου το ένα τρίτο των λοιμώξεων ανώτερου αναπνευστικού στον άνθρωπο μπορεί να προκαλείται από κορωνοϊούς. Οι περισσότεροι άνθρωποι μολύνονται από κορωνοϊούς τουλάχιστον μια φορά στη ζωή τους, έχοντας ήπια έως μέτρια συμπτώματα κοινού κρυολογήματος. Έχουν πάρει το όνομά τους από τις ακίδες γλυκοπρωτεΐνης που σαν κορώνα περιβάλλουν την επιφάνειά τους και χρησιμεύουν για την προσκόλλησή τους στους ιστούς και την είσοδό τους μέσα στα κύτταρα.\nΗ νόσος COVID-19 (Corona Virus Disease – 19), που προκαλείται από τον νέο κορωνοϊό SARS-CoV-2 (Severe Acute Respiratory Syndrome Coronavirus-2), ξεκίνησε τον Δεκέμβριο του 2019 στην περιοχή Γιουχάν της Κίνας και έκτοτε έχει διασπαρεί σχεδόν σε όλο τον κόσμο. Αποτελεί ένα νέο στέλεχος κορωνοϊού που δεν είχε προηγουμένως ανιχνευθεί στον άνθρωπο.\nΑπό το δείγμα που παρελήφθη πραγματοποιήθηκε απομόνωση RNA και ανίχνευση του ιού SARS-CoV-2 με εφαρμογή One Step qRT-PCR με τη χρήση κιτ, που φέρει πιστοποίηση CE-IVD. Το κιτ δύναται να ανιχνεύσει τον ιό SARS-CoV-2, που προκαλεί τη λοίμωξη COVID-19, στοχεύοντας δύο περιοχές στα γονίδια E και N που είναι ειδικές για τον υπό μελέτη ιό σύμφωνα με τις συστάσεις του Παγκόσμιου Οργανισμού Υγείας. Η ευαισθησία της μεθόδου είναι ≥10 αντίγραφα του ιού SARS-CoV-2 ανά αντίδραση.\nΕπίχρισμα ανώτερου αναπνευστικού (ρινοφαρρυγγικό ή στοματοφαρρυγγικό επίχρισμα). Η λήψη γίνεται σε ειδικό σε κιτ συλλογής που παρέχει το εργαστήριό μας.\nΣύμφωνα με τις συστάσεις του Παγκόσμιου Οργανισμού Υγείας, κατάλληλα θεωρούνται κατά προτεραιότητα δείγματα από το κατώτερο αναπνευστικό σύστημα (π.χ. βρογχοκυψελιδικό έκπλυμα). Εάν οι εξεταζόμενοι δεν εμφανίζουν συμπτώματα ή σημεία λοίμωξης του κατώτερου αναπνευστικού ή εάν η λήψη δείγματος από το κατώτερο αναπνευστικό δεν είναι εφικτή, θα πρέπει να λαμβάνονται κλινικά δείγματα από το ανώτερο αναπνευστικό.\nΜια (1) εργάσιμη μέρα από την παραλαβή του δείγματος στο εργαστήριο\nΜπορείτε να βρείτε το παραπεμπτικό για τη διενέργεια της εξέτασης εδώ.\nΤο εργαστήριο συμμετέχει με επιτυχία σε σχήμα εξωτερικού ποιοτικού ελέγχου από το UK NEQAS Microbiology.


Παρίσι: Ο αγαπημένος μου χειμερινός προορισμός - Natali's Blog\nΌποιος με ξέρει καλά, ξέρει πως ένα από τα πράγματα που μου αρέσουν περισσότερο στη ζωή είναι να ταξιδεύω. Νιώθω οτι έχω γεννηθεί «εξερευνήτρια», ένα πνεύμα περιπέτειας ρέει μέσα μου και νιώθω πιο ζωντανή όταν ταξιδεύω. Επίσης πιστεύω πως το να ταξιδεύεις σε κάνει να αισθάνεσαι πλουσιότερη, ανοίγει τα μάτια σου σε νέα πράγματα, σου δημιουργεί νέα ενδιαφέροντα και σου δίνει μια θεϊκή ώθηση καθαρής δημιουργικής ενέργειας. Ευτυχώς έχω ταξιδέψει σε πολλά μέρη σε αυτόν τον όμορφο πλανήτη και αυτοί είναι οι αγαπημένοι μου Χειμερινοί προορισμοί.\nΠοιός δεν αγαπά το Παρίσι! Την πιο ρομαντική πόλη στον κόσμο! Αυτό που με έχει κάνει να το ερωτευτώ είναι η καλλιτεχνική του ενέργεια, η όμορφη αρχιτεκτονική, τα τέλεια μουσεία, οι ατελείωτες βόλτες και βεβαίως το υπέροχο φαγητό! Διαλέγω το Παρίσι ως τον αγαπημένο μου χειμερινό προορισμό, γιατί είναι απλά μαγικό – ειδικά κατά τη Χριστουγεννιάτικη περίοδο. Εκτός από τα καταπληκτικά, στυλάτα καταστήματα Dior, Louis Vuitton, Channel, μπορείς να βρεις μικρά μαγευτικά μαγαζάκια όπου πουλάνε αρώματα, αλλά όχι συνηθισμένα αρώματα που βρίσκει κανείς σε ένα κατάστημα – αυτά τα βρίσκεις σε μικρό αριθμό και το άρωμα καθενός είναι μοναδικό… Επιπλέον εκεί μπορούν να φτιάξουν ένα άρωμα, που δε θα έχει κανείς άλλος, ειδικά για σένα. Αυτά τα τέλεια μικρά μαγαζιά έχουν μείνει στη μνήμη μου ως κάτι γραφικό και διασκεδαστικό. Τα γαλλικά μου δεν είναι τέλεια αλλά τα έχω καταφέρει πολύ καλά οπουδήποτε και πρέπει να ξέρετε ότι εκεί σχεδόν αποφεύγουν να μιλούν αγγλικά. Λατρεύουν τη γλώσσα τους – που εν τω μεταξύ είναι και η δική μου αγαπημένη γλώσσα. Οπουδήποτε και αν στραφείς, υπάρχουν πράγματα να δεις που θα γίνουν οι τέλειες φωτογραφίες για το Instagram σου –Λούβρο, Champs Elysee, Notre Damme και τόσα άλλα. Όμως σήμερα θα σας μιλήσω για το αγαπημένο μου εστιατόριο στο Παρίσι – θέλω να σας γράψω λίγα περισσότερα για τη γευστική μου εμπειρία εκεί. Μεταξύ πολλών εστιατορίων που έχω βρεθεί (μου αρέσει το φαγητό – οπότε εκεί υπάρχουν αρκετά μέρη) αυτό που αγάπησα περισσότερο είναι το εστιατόριο «Kong»!\nΤο Kong είναι ένα καταπληκτικό εστιατόριο στην ταράτσα του αριθμού 1 της οδού Rue du Pont Neuf, 75001 στο Παρίσι. Είναι ολόκληρο φτιαγμένο από γυαλί και μπορείς να έχεις μια θέα από τους δρόμους του Παρισιού, που κόβει την ανάσα. Το design του είναι εντελώς φουτουριστικό, βρίσκεται στον 5ο όροφο του κτηρίου Haussmann και το τραπέζι που φάγαμε δείπνο είχε άμεση θέα στο κτήριο του Louis Vuitton στην άλλη πλευρά του δρόμου. Το Kong συνδυάζει και τα δύο – ένα χαλαρό κοκτέιλ μπαρ και ένα πολυτελές εστιατόριο. Η ατμόσφαιρα είναι κομψή και αριστοκρατική αλλά πολύ διασκεδαστική. Το πιάτο που με εντυπωσίασε ήταν το Black Code. Μμμ υπέροχο! Ήταν σαν επιδόρπιο! Απλά τέλειο! Άλλο ένα ενδιαφέρον στοιχείο – αυτό είναι το εστιατόριο που έτρωγε η Carrie Bradshaw από την αγαπημένη μας σειρά «Sex and the city». Και όπως είπε η Carry Bradshaw – «πάντα ήθελα να πίνω κρασί πριν από το μεσημέρι» – αυτό το μέρος έχει τα πιο απίστευτα brunches που μπορείτε να συνδυάσετε με κρασί ή κοκτέιλ, κατά τον σωστό παριζιάνικο τρόπο. Γι’ αυτό παιδιά αν δεν έχετε επισκεφτεί το Παρίσι ακόμα – η συμβουλή μου είναι ΤΙ ΠΕΡΙΜΕΝΕΤΕ; Είναι το απόλυτο must για την πολιτισμική και κοινωνική σας εξέλιξη. Ωωω τα θυμάμαι όλα αυτά και θέλω να πάω τώρα! Μέχρι την επόμενη φορά «Paris – JE T’ AIME!! JE T’ AIME BEAUCOUP!!!\n29 Ιανουαρίου, 2018 at 9:50 πμ\n29 Ιανουαρίου, 2018 at 10:12 πμ\nkisses ! thanks for visiting !!


Κλείνουν επ' αόριστον οι δήμοι όλης της χώρας; - thespro.gr\nHome / ΠΟΛΙΤΙΚΗ / Κλείνουν επ' αόριστον οι δήμοι όλης της χώρας;\nvagelis a Δευτέρα, Σεπτεμβρίου 26, 2016 ΠΟΛΙΤΙΚΗ\nΤην απόλυτη αντίθεση όλων των δημάρχων της χώρας έχει προκαλέσει η πρόθεση της κυβέρνησης να τοποθετήσει διορισμένους γραμματείς σε κάθε δήμο.\nΣύμφωνα με πληροφορίες του airetos.gr στη σημερινή συνεδρίαση του διοικητικού συμβουλίου της ΚΕΔΕ θα τεθεί πρόταση για τον επ' αόριστον κλείσιμο των δήμων όλης της χώρας σε περίπτωση που η κυβέρνηση επιμείνει στην απόφαση της.\nΠρέπει να σημειωθεί ότι στην τοποθέτηση διορισμένων γενικών γραμματέων εναντιώνονται σχεδόν όλες οι παρατάξεις , καθώς οι αιρετοί θεωρούν ότι παραβιάζεται η αυτοτέλεια των ΟΤΑ , ενώ η απόφαση αυτή θεωρείται αντισυνταγματική.\nΑναρτήθηκε από vagelis a στις Δευτέρα, Σεπτεμβρίου 26, 2016


Χρηματιστήρια: Ανοδος στη Wall Street με τεχνολογική ώθηση |\nΧρηματιστήρια: Ανοδος στη Wall Street με τεχνολογική ώθηση\nΥψηλότερα κινούνται οι αμερικανικές μετοχές, λαμβάνοντας ώθηση από την ανάκαμψη του τεχνολογικού τομέα.\nO Dow Jones ενισχύεται 0,7% στις 28.135 μονάδες, ο Nasdaq σημειώνει κέρδη 1,16% στις 11.269 μονάδες, ενώ ο S&P 500 κινείται 1,1% υψηλότερα στις 11.266 μονάδες.\nΣτο ταμπλό, η μετοχή της Nike ενισχύεται 2,7%.\nH Tesla καταγράφει άνοδο 5,6%.\nΆνοδο 1,1% σημειώνει η μετοχή της Apple.


Παρακολουθήσαμε την παράσταση «Αν αργήσω, κοιμήσου +» στο θέατρο «Άβατον»\nΈνα χιουμοριστικό, αληθινό κείμενο, που η σκηνοθέτης μας Σοφία Σπύρου μεταφέρει στη θεατρική σκηνή με όλη τη φρεσκάδα, τη ζωντάνια και την ορμή των νεανικών χρόνων. Βάζει τους πρωταγωνιστές της να αλληλεπιδρούν με έξυπνους διαλόγους και ακόμα πιο εμπνευσμένους μονολόγους, μας προσφέρει μια σύγχρονη, μοντέρνα άποψη της ζωής και του έρωτα, διανθισμένη φυσικά με την απαραίτητη δόση τρέλας και ονείρου!\nΒρεθήκαμε στο θέατρο «Άβατον» για να παρακολουθήσουμε την παράσταση «Αν αργήσω, κοιμήσου+» του συγγραφέα Άκη Δήμου, σε σκηνοθεσία Σοφίας Σπύρου.\nΤο θέατρο «Άβατον», σε πείσμα της ονομασίας του είναι πάντοτε ανοιχτό στο κοινό του, μια και φιλοξενεί αυτή την περίοδο μια σειρά πανέμορφων παραστάσεων, όπως: «O A.Π. στο σπίτι μας», «The improv challenge-Δεν έχεις ιδέα…», «Η Κούλα του Βαγγέλη», «Το αγκάθι της ακακίας», «Ζήσης Ρούμπος-Πόζα μηδέν», «Redial».\nΤο kallitexnes.gr βρέθηκε ένα Σάββατο βράδυ εκεί που χτυπά ο παλμός της πόλης, στο Γκάζι, για να παρακολουθήσει μια παράσταση που βασίζεται στο έργο του γνωστού συγγραφέα Άκη Δήμου. Γνωστός στον λογοτεχνικό χώρο από το 1995 που βγήκε σε κυκλοφορία το πρώτο του έργο «…και Ιουλιέτα», ο καλλιτέχνης αυτός με το έργο του έχει εμπλουτίσει κατά πολύ τον τομέα του θεάτρου με έργα, όπως «Απόψε τρώμε στης Ιοκάστης», «Να μ’ακούς όταν σωπαίνω», «Αν ακούει το φεγγάρι», «Το αίμα που μαράθηκε», καθώς και πολλά άλλα ακόμα.\nΤην συγκεκριμένη βραδιά, είχαμε τη χαρά να μοιραστούμε με μια ομάδα 5 νεαρών ατόμων ιστορίες καθημερινού έρωτα, αγάπης, πάθους και χωρισμού μέσα στα χρώματα και τους ρυθμούς μιας σύγχρονης ζωής, που κλείνεται σε μια μόνο ατάκα…\n«Αν αργήσω… κοιμήσου». Κάπως έτσι τελειώνουν οι μαγικές καθημερινές ιστορίες των πέντε πρωταγωνιστών μας, άσχετα αν ξεκίνησαν με άλλες, διαφορετικές βλέψεις, ελπίδες και προοπτικές. Μέσα από αυτές, διασχίζοντας την καθημερινότητα που συμπορεύεται μαζί με τις λύπες και τις χαρές, τις ελπίδες και τις απογοητεύσεις, σε κάποιο μαγικό μέρος που δικαιούμαστε όλοι, αντιλαμβανόμαστε τελικά πόσο ίδιοι είμαστε μέσα στις διαφορές μας. Την τελική απάντηση, ενώ δεν υπάρχει καν ερώτηση, τη δίνει η παρουσία του μονόκερου και ο συμβολισμός του στις ζωές όλων μας.\nΔιάλογοι, χιούμορ, ιστορίες και ποτό, ιστορίες για ποτό, χωρισμοί, σεξουαλικά ερωτήματα και ασθένειες, διάλογοι και ατάκες, αυτοσχεδιασμός και πέντε παιδιά που σίγουρα δεν αργούν και στα σίγουρα δεν μας κοιμίζουν!\nΜε μαξιλάρι τη σκέψη αυτού που αγαπάμε και με σύννεφο πάνω στο γαλανό ουρανό το ιδανικό του μονόκερου μας, ας είμαστε αυτοί που είμαστε. Σημασία δεν έχει τελικά ο τρόπος που μεταφράζουμε ως συμπεριφορά αυτό που νιώθουμε, αλλά το γεγονός το ίδιο. Ότι νιώθουμε. Αυτό έχει τη μεγαλύτερη σημασία!\nΕίναι πραγματικά σχεδόν παρήγορο να βλέπεις μπροστά σου μικρές, αληθινές ιστορίες που μιλάνε για τον έρωτα και τις σχέσεις με λέξεις και εκφράσεις καθημερινές, απλές, άμεσες και με σφραγίδα γνησιότητας επάνω τους. Ένα χιουμοριστικό, αληθινό κείμενο, που η σκηνοθέτης μας Σοφία Σπύρου με τη βοήθεια της Δήμητρας Μπαντή μεταφέρει στη θεατρική σκηνή με όλη τη φρεσκάδα, τη ζωντάνια και την ορμή των νεανικών χρόνων. Βάζει τους πρωταγωνιστές της να αλληλεπιδρούν με έξυπνους διαλόγους και ακόμα πιο εμπνευσμένους μονολόγους, μας προσφέρει μια σύγχρονη, μοντέρνα άποψη της ζωής και του έρωτα, διανθισμένη φυσικά με την απαραίτητη δόση τρέλας και ονείρου!\nΜέσα από το παιχνίδι του έρωτα που μοιάζει να αντιμάχεται με τη μοναξιά, η σκηνοθέτης μας πλάθει και δημιουργεί πέντε χαρακτήρες, που γίνονται αυτόματα συμπαθείς και οικείοι στο κοινό: Ευαγγελία Βουκάντση, η γυναίκα που όλοι έχουν την τάση να τη διακόπτουν και που δεν μπορεί με τίποτα να ξεπεράσει τον πρώην της, Αλέξανδρος Δαβιλάς, ο μελαγχολικός καουμπόι με τα ενδιαφέροντα ενδοσκοπικά ερωτήματα, ο Πάνος Κούλης, που στοχάζεται πάνω στο μέγα ερώτημα του «να είναι κανείς ομοφυλόφιλος ή να μην είναι», η Βασιλική Κωστοπούλου, που μας διδάσκει για τα κονδυλώματα και οδηγείται στην πιο αστεία εξομολόγηση μπροστά από ένα μπουκάλι αλκοόλ (ελπίζω να είναι άδειο!) και η Δήμητρα Μπαντή, που ως γνήσια ηδονοβλεψίας παρακολουθεί με ευλάβεια ένα ζευγάρι Πακιστανών στη διπλανή πολυκατοικία εν ώρα περιπτύξεων.\nΌλο το παραπάνω σύνολο, τόσο από πλευρά σκηνοθεσίας, όσο και υποκριτικού δυναμικού, αποτελεί μια δεμένη, δυνατή και ζεστή ως άτομα ομάδα, που τη χαρακτηρίζει το όνειρο, η φαντασία, η δημιουργικότητα και η πρωτοτυπία, πάνω απ’ όλα! Πολύ καλή δουλειά από όλα τα παιδιά, τους εύχομαι πάντα να είναι μαζί και να κατασκευάζουν νέους κόσμους! Μπράβο τους!\nΔεν μπορώ να πω μετά βεβαιότητας αν είμαστε μονόκεροι, που φοράμε τις μοντέρνες ανθρώπινες μάσκες ή άνθρωποι που φοράμε τη μάσκα του μονόκερου, ελπίζοντας ότι έτσι θα αγγίξουμε κάποιο ιδανικό…\nΑφήνω για το τέλος, last but not least, τον τελευταίο μας πρωταγωνιστή: τον μονόκερο. Το απόλυτο σύμβολο της αγνότητας και του ιδανικού, του άυλου και αιώνιου έρωτα. Δεν μπορώ να πω μετά βεβαιότητας αν είμαστε μονόκεροι, που φοράμε τις μοντέρνες ανθρώπινες μάσκες ή άνθρωποι που φοράμε τη μάσκα του μονόκερου, ελπίζοντας ότι έτσι θα αγγίξουμε κάποιο ιδανικό… Προσωπικά βέβαια, θέλω να πιστεύω ότι όλοι μας είμαστε εκ φύσεως μονόκεροι… προγραμματισμένοι μέσα από πεζές αναζητήσεις να ψάχνουμε να βρούμε το ιδανικό μας ταίρι. Εκείνο που θα μας κάνει να πάψουμε να ψάχνουμε! Τί άλλο μένει πια, από το να ευχηθώ σε όλους μας «καλή τύχη»;\nΗ παράσταση αυτή είχε να μας επιδείξει και άλλα ατού. Μια μουσική επιλογή κομματιών και κάλυψη που ήταν μοντέρνα και ενδιαφέρουσα, υπό την επιμέλεια του Γιώργου Γιαννίμπα και έξυπνα σκηνικά από τον Βασίλη Τριχά. Συγκεκριμένα, μεγάλα τετράγωνα, ξύλινα κουτιά που μεταφέρονταν πέρα-δώθε στη σκηνή, χωρούσαν μέσα τους αντικείμενα και φορεσιές των πρωταγωνιστών μας. Ιδιαίτερα νεωτεριστική ως ιδέα η χρήση τους ως αποθηκευτικός χώρος, ήταν κάτι που με εντυπωσίασε ιδιαίτερα.\nΗ τελική φράση, το «αν αργήσω, κοιμήσου» φαντάζει στα μάτια μου σχεδόν παρηγορητική. Μπορεί μεν να υπάρχει η πιθανότητα κάποιος να αργήσει να έρθει, μα αυτό το «αν» τα αλλάζει όλα. Γιατί μπορεί αφενός να έρθει στην ώρα του και αφετέρου σε κάθε περίπτωση, αργήσει δεν αργήσει, θα έρθει και αυτό τελικά είναι το πιο σημαντικό. Στο μεταξύ, με μαξιλάρι τη σκέψη αυτού που αγαπάμε και με σύννεφο πάνω στο γαλανό ουρανό το ιδανικό του μονόκερου μας, ας είμαστε αυτοί που είμαστε. Σημασία δεν έχει τελικά ο τρόπος που μεταφράζουμε ως συμπεριφορά αυτό που νιώθουμε, αλλά το γεγονός το ίδιο. Ότι νιώθουμε. Αυτό έχει τη μεγαλύτερη σημασία!\n–Facebook page παράστασης:\n-Ταμείο θεάτρου (Τηλ.: 210 3412689)\nΛέξεις Κλειδιά: ΑΚΗΣ ΔΗΜΟΥΑλέξανδρος ΔαβιλάςΑΝ ΑΡΓΗΣΩΒασιλική ΚωστοπούλουΔήμητρα ΜπαντήΕυαγγελία ΒουκάντσηΘΕΑΤΡΟ ΑΒΑΤΟΝΘΕΑΤΡΟ.ΚΟΙΜΗΣΟΥΚΡΙΤΙΚΗΠάνος ΚούληςΣΟΦΙΑ ΣΠΥΡΟΥ\nΕπόμενο άρθρο «Μη Σκοτώνεις τη Μαμά» στο θέατρο «Olvio»\nΠροηγούμενο άρθρο Είδαμε την παράσταση «Έντα Γκάμπλερ» του Χένρικ Ίψεν στο θέατρο «Κάτω από τη γέφυρα»


Katerina's diary: Ήλιος και βροχή..\nΓιατί δεν αφήνουμε τα χέλια τα καημένα στην ησυχία τους;\nΩραία η φωτό της μικρούλας!\n8:52 μ.μ., Σεπτεμβρίου 25, 2006\nΚαλώς σας βρήκα rodia μου!\nΜε τέτοια κακή επίδραση στο όλο βιοκλίμα του σπηλαίου -παρατήρησε τους πράσινους μύκητες στα πετρώματα- πράγματι έχεις δίκιο για την "ησυχία"..\n-Πήγες Μάνη το καλοκαίρι τελικά;\n9:05 μ.μ., Σεπτεμβρίου 25, 2006\nΓιατί αναρωτιέσαι πώς σου ήρθε στο μυαλό το τραγούδι;\nΠροφανώς αναρωτήθηκες τι κοιτάζει η μικρούλα και κατέληξες στο αυτονόητο.\nΤους δυο πιτσιρίκους κάτω από το ραδίκι.\nΤι, εμάς θα κοίταζε; :-)))))\nΕίναι πολλά τα χρόνια που έχουν περάσει από τότε που επισκέφτηκα το σπήλαιο, αλλά οι εικόνες του μου μένουν αναλλοίωτες...\n9:11 μ.μ., Σεπτεμβρίου 25, 2006\nΚαλησπέρα Μarco μου!\nΤο επισκέφτομαι συχνά πυκνά ιδίως όταν έχω φιλοξενούμενους δικούς μου ή των παιδιών.\nΑποκαρδιωτική η διάβρωση από την παρουσία μας. Ιδιαίτερα όταν οι ντόπιοι έχασαν τη δυνατότητα επέμβασης κι ελέγχου (δες εδώ)..\n9:37 μ.μ., Σεπτεμβρίου 25, 2006\nΚάτι συμβαίνει με το ποστ και δεν ανοίγει παρά μονάχα μέσω σχολίων... Εκανες κάποια αλλαγή;\nΟχι, δεν πήγα.. Ως συνήθως, οταν προγραμματίζω κάτι δεν μου.. "κάθεται"..! απαπαπα! να σκεφτείς ότι κάθε καλοκαίρι έπεφτε τόση δουλειά στο γραφείο που με το ζόρι το έσκαγα λίγες μέρες.. Το ίδιο συνεχίζεται και τώρα που, υποτίθεται, είμαι ελεύθερη..\n:-(.. του χρόνου.. να δούμε πόσα καλοκαίρια υπολείπονται..\n1:45 π.μ., Σεπτεμβρίου 26, 2006\n...η παραλία της Βλυχάδας και ο γονδολιέρης...\n...ψαράκι στο Λιμένι...\n...μυρωδιά από λίπος που καίγεται στην Αρεόπολη...\n...σύννεφα απειλητικά πάνω από τον βράχο στον Γερολιμένα...\n...ο αέρας να ουρλιάζει σαν πεινασμένος λύκος στο Πόρτο Κάγιο γεμίζοντας με αρμύρα το δέρμα...\n...και οι όμορφες πληγές όμορφα ξύνονται Κατερίνα.\n2:41 μ.μ., Σεπτεμβρίου 26, 2006\nΔεν έχω έρθει ποτέ απο τα μέρη σας, φαίνονται υπέροχα..\n4:00 μ.μ., Σεπτεμβρίου 26, 2006\nΟ καιρός μας κάνει παιχνίδια.\nΑλλιώς μας είχε συνηθίσει.\nΈχω να παω στα σπήλαια Δυρρού πολλά χρόνια.Είναι μοναδική εμπειρία, τουλάχιστον απ'όσο θυμάμαι.Πρέπει να το βάλω στα προσεχώς...\n5:14 μ.μ., Σεπτεμβρίου 26, 2006\nΚαλησπέρα σας, τέλος Σεπτέμβρη απολογισμός του Καλοκαιριού. Τώρα παίρνει και κατακάθεται η εντύπωση και οι εικόνες της δράσης μας.\n-rodia μου, δεν είσαι η μόνη. Όποτε και εγώ προγραμματίζω, κάτι στραβώνει. Εκτός από αυτό το καλοκαίρι που όλα λειτούργησαν ρολόι!\n-Tι ποιητικό John-boy, αλήθεια..\nΜε γειά η νέα εμφάνιση και η ταυτότητα!\n-Marina μου είναι ωραία, όπως όλη η Ελλάδα! Αλλά αυτό το φαινόμενο των λιμναίων σπηλαίων και της ξερής Μάνης κάνει το κάτι άλλο!\n-Στο εύχομαι Dimitri μου! Ακολούθησε την πρόταση του John boy και δεν θα χάσεις!\n6:55 μ.μ., Σεπτεμβρίου 26, 2006\nΚαλώς όρισες Κατερίνα\nστην Εμπόλεμη Ζώνη !\nΓύρισες μαζί με την βροχή\nκαι τα κίτρινα φύλλα !\n1:43 π.μ., Σεπτεμβρίου 27, 2006\nΣου στέλνω πολούς χαιρετισμούς από την Μάνη που είναι ακμαία και ωραιότατη αυτήν την εποχή!\n5:05 μ.μ., Σεπτεμβρίου 27, 2006\n"Φθινόπωρο και φεύγουν τα πουλιά.."\nδεν λέγαμε κάποτε στα παλιά αναγνωστικά; Το κακό με μένα είναι ότι δεν μπορώ να προσδιορίσω την έννοια του "φεύγω". Από πού άραγε για που, πότε; :(\n-Χαίρε sailor blue sea, γραδάρεις πρώιμα το φθινόπωρο ή μου φαίνεται; Η σημερινή μου βόλτα στο πάρκο (Ριζάρη βέβαια) αν εξαιρέσεις το παγωμένο πρωϊνό αεράκι, δεν το καταδείχνει. Αχ αυτή η πόλη, ούτε στα πάρκα συναντά τις εποχές πλέον..\n-Ευχαριστώ σε Κyrallina μου!\nΣε ζηλεύω, πράγματι μόνο έξω από την μάλλον το Άστυ καταλαβαίνεις φθινόπωρο...\nΌμως φαντάζομαι κολυμπάς, έτσι δεν είναι; Οι παραλίες θα είναι τώρα όλες δικές σου! Αν κατέβω Σπάρτη έως τις αρχές Οκτωβρίου, θα σου στείλω μήνυμα!\n10:02 π.μ., Σεπτεμβρίου 28, 2006\nΔροσερό φθινόπωρο να έχουμε!\n10:48 π.μ., Σεπτεμβρίου 28, 2006\nΕπίσης an-Lu μου! Καλή τύχη με την κούκλα!\n1:05 μ.μ., Σεπτεμβρίου 28, 2006\n1:20 μ.μ., Σεπτεμβρίου 28, 2006\nπήγα στο σπήλαιο για πρώτη φορά το πάσχα που μας πέρασε. ήταν πανέμορφο και το καταευχαριστήθηκα. και μετά πήρα όλο το πακετάκι, που ανέφερε και ο προηγούμενος φίλος : φράσκο ψαράκι, βόλτες στην αραιόπολη, εξορμήσεις στα κάστρα, κλπ, κλπ... πανέμορφα. βρέχει, κατερινάκι, βρέχει πολύ εδώ πάνω !\n6:26 μ.μ., Σεπτεμβρίου 28, 2006\nΉθελα από μέρες (από την "επιστροφή" σου, δηλαδή) να ευχηθώ καλό και δημιουργικό φθινόπωρο - χειμώνα... Και σήμερα βρήκα μια αφορμή κατάλληλη (νομίζω...)!\n7:52 μ.μ., Σεπτεμβρίου 28, 2006\nKαλησπέρα σας, νοτιοδυτικός ο άνεμος, λίβας λένε ή Γαρμπής σήμερα, κολλάμε από την υγρασία..\n-Φιλιά και από μένα, Kyrallina μου!\n-Πάσχα στη Λακωνία και δεν έδωσες μήνυμα; Ααα φίλτατέ μου Πολύβιε, κρίμα.. Βροχούλα ή βρόχα φίλε μου; ;)\n-Την καλύτερη αγαπητέ μου dim.Stefosi! Eυχαριστώ αντεύχομαι!\n(Για να δούμε πόσο παραγωγική θα είναι, γιατί το μυαλό μου στην..Λίνδο βρίσκεται! ;) )\n9:49 μ.μ., Σεπτεμβρίου 28, 2006\nΚαλημέρα και καλωσορισες!!Τα μέρη αυτά είναι πανέμορφα.Ακόμα τρέμω όταν ακούω ή διαβάζω σπήλαιο Δυρρού αλλά θα το ξεπέράσω μόλις ξαναμπώ.Καλό χειμώνα!!\n12:40 μ.μ., Σεπτεμβρίου 29, 2006\nΚαλώς ήρθες κατερίνα ...\nη επαφή δεν χάνεται τελικά ...\nκαλό φθινόπωρο να έχεις ...\n6:54 μ.μ., Σεπτεμβρίου 29, 2006\nΌμορφες εικόνες... κυριολεκτικά και μεταφορικά!\n8:42 μ.μ., Σεπτεμβρίου 29, 2006\nKαλημέρα παιδιά! Καθυστερώ λίγο τα κείμενα που θα ήθελα να γράψω, για να μείνει λίγο στην επιφάνεια το κείμενο προς Σουφλιά και Καραμανλή.\n-Tassoula μου σε ευχαριστώ! Γιατί έτσι με το σπήλαιο Δυρρού, υπάρχει προηγούμενο;\n-Ηωλιθικέ μου,σε ευχαριστώ. Επίσης καλό φθινόπωρο!\n-Juanita μου, όμορφα πράγματι!\n7:52 μ.μ., Σεπτεμβρίου 30, 2006\nΕνας Άγγλος στην βάρκα μας ήθελε να δει αν είναι πραγματικά παγωμένο το νερό.Δέν πέσαμε μεσα αλλά δεν ήταν και κάτι ευχάριστο αυτό που συνέβει.Είναι πανέμορφο σπήλαιο!\n12:31 π.μ., Οκτωβρίου 01, 2006\nΤι όμορφο που είναι το σπήλαιο του Δυρού ! Από τα ωραιότερα μέρη που έχω πάει .\nΕυχαριστούμε Αικατερίνη !\n11:03 π.μ., Οκτωβρίου 01, 2006\nΣτην πρώτη περιήγηση μου στο σπήλαιο Δυρού, φανταζόμουν πως ζούσα το "Ταξίδι στο κέντρο της γης" του Βέρν.\nΓαλήνιες εικόνες ενός εξερευνητή την στιγμή που μόλις ανακαλύπτει πρώτος καλά κρυμμένα μυστικά..\n10:18 μ.μ., Οκτωβρίου 01, 2006\n-Πω πω Τassoula σόκ! Είναι ο φόβος και ο θαυμασμός μαζί που αισθάνεσαι για αυτό το μέρος..Είναι το δέος για κάτι άγνωστο..\n-Παρακαλώ ellinida μου. Πήγα φέτος πάνω από δυο φορές -Αστέρω κατάντησα-οπότε άρχισα εμβριθώς να βλέπω τα σημάδια της διάβρωσης από την ανθρώπινη παρουσία έντονα,δυστυχώς..\n-Τι όμορφα το περιγράφεις καλό μου peftasteri, "εξερευνητής" με κρατημένη την ανάσα..\n12:29 π.μ., Οκτωβρίου 03, 2006\nTους έκαψαν όμως εκεί στη Μάνη -όπως γράφουμε και στο blog μας- και δεν υπάρχει δικαιολογία..\nΕκτός αν νόμιζαν ότι στον μανό τόπο, τη Μάνη, η φωτιά θα..καθυστερήσει, χα!\n12:13 π.μ., Οκτωβρίου 05, 2006


Η ιστορία γράφεται από τους νικητές... - www.12sports.gr\n09:48 | Κυρ 28 Σεπτ, 2014\nΗ ιστορία γράφεται πάντα από τους νικητές… Και ο Α.Σ. Δωδεκάνησος εδώ και 14 χρόνια γράφει τη δική του ξεχωριστή ιστορία. Μάλιστα τα τελευταία χρόνια τον έχουν καθιερώσει ως τη μεγάλη δύναμη στο χώρο του μπάσκετ με καρότσι. Ο Α.Σ.Δ. λοιπόν θα συνεχίσει να γράφει ιστορία όχι μόνο στην Ελλάδα αλλά και στην Ευρώπη, αφού είναι η πρώτη ομάδα στην ιστορία του δωδεκανησιακού μπάσκετ που δήλωσε συμμετοχή σε πανευρωπαϊκό πρωτάθλημα. Το όνειρο γίνεται αληθινό και ο Α.Σ. Δωδεκάνησος θα έχει τη δυνατότητα να παίξει στο Euro Cup, αφού απέστειλε ήδη τη δήλωση συμμετοχής του, παίρνοντας και την έγκριση της Ο.Σ.Ε.Κ.Κ. Οι πρωταθλητές και κυπελλούχοι Ελλάδας δήλωσαν λοιπόν συμμετοχή στο πανευρωπαϊκό πρωτάθλημα, μετατρέποντας σε πράξη την επιθυμία του προέδρου Κάλλιστου Διακογεωργίου, των μελών του διοικητικού συμβουλίου και φυσικά των αθλητών. Τα ελληνικά σύνορα δεν χωρούν πλέον τα παιδιά του Α.Σ. Δωδεκάνησος, τα οποία ετοιμάζουν ταξίδι και παράλληλα θέλουν να ανοίξουν τα φτερά τους και εκτός Ελλάδας. Μετά από αρκετά χρόνια λοιπόν, μία ελληνική ομάδα στο μπάσκετ με καρότσι θα παίξει στην Ευρώπη, κάτι που είχε γίνει στο όχι και τόσο σύντομο παρελθόν με τον Π.Α.Σ.Κ.Α, τους Αετούς Αθηνών και τον Πτολεμαίο Πτολεμαΐδας.\nΈνας από τους μεγάλος στόχους του Α.Σ. Δωδεκάνησος γίνεται πραγματικότητα και η ροδίτικη ομάδα ευελπιστεί να είναι ανταγωνιστική, να εκπροσωπήσει και να διαφημίσει το νησί μας, έχοντας βέβαια τη συμπαράσταση όλων των τοπικών φορέων. Η προσπάθεια που καταβάλλει, ο Α.Σ. Δωδεκάνησος από τη στιγμή που ανέλαβε τη διοίκηση της ομάδας ο περιφερειακός (πλέον) σύμβουλος Κάλλιστος Διακογεωργίου και η παρέα του είναι μεγάλη. Το σωματείο λειτούργησε ξανά, οργανώθηκε εντός και εκτός γηπέδων, έκανε μετεγγραφές, πήρε αρχικά το κύπελλο, στη συνέχεια το πρωτάθλημα και τώρα η Ρόδος θα είναι περήφανη, που ο Α.Σ. Δωδεκάνησος θα παίξει στα «σαλόνια» της Ευρώπης.\nΕδώ και καιρό, ο Α.Σ.Δ. προετοιμάζεται εντατικά και τα μέλη του Δ.Σ. δουλεύουν πυρετωδώς και οργανωμένα, ώστε η ομάδα να κάνει τις απαραίτητες ενέργειες και να παίξει για πρώτη φορά στην ιστορία της. Ένα μακρινό όνειρο πριν από πολλά χρόνια μοιάζει πλέον κοντινό για τους νταμπλούχους Ελλάδας, που αποδεικνύουν ότι με σκληρή και επίπονη δουλειά μπορείς πολλές να πετύχεις το ακατόρθωτο. Ποιος θα μπορούσε άλλωστε να φανταστεί ότι από το 2000 και την τελευταία θέση της Β’ Εθνικής, μετά από 14 χρόνια ο Α.Σ. Δωδεκάνησος θα ήταν η κορυφαία ομάδα στην Ελλάδα και η πρώτη που θα εκπροσωπήσει τη Ρόδο σε πανευρωπαϊκό πρωτάθλημα στο μπάσκετ με καρότσι.\nΜάλιστα εκτός από τη συμμετοχή του στην Ευρώπη, ο Α.Σ. Δωδεκάνησος προετοιμάζεται και για ένα ταξίδι στη Σμύρνη της Τουρκίας, προκειμένου η ομάδα να δώσει φιλικούς αγώνες προετοιμασίας. Η ροδίτικη ομάδα έκανε το αίτημα στην Ο.Σ.Ε.Κ.Κ., η οποία απάντησε θετικά και έτσι αυτό που απομένει είναι να γίνουν γνωστές οι ημερομηνίες του ταξιδιού στη Σμύρνη αλλά και οι αντίπαλοι του Α.Σ. Δωδεκάνησος. Μάλιστα, υπάρχει μία ακόμη έκπληξη, η οποί θα ανακοινωθεί προσεχώς από τους εκπροσώπους μας στο μπάσκετ με καρότσι, που λειτουργούν πλέον σε άκρως επαγγελματικά πρότυπα. Ο Α.Σ. Δωδεκάνησος έχει γυρίσει σελίδα για τα καλά στην ιστορία του, εκπέμπει υγεία απ’ όλες τις απόψεις και οι αθλητές ευχαριστιούνται στο έπακρο αυτό που κάνουν παίζοντας για τη φανέλα και την ιστορία του συλλόγου.\nΣημαντική συμβολή στην όλη οργάνωση παίζει και ο προπονητής της ομάδας Γιώργος Χατζηκαλημέρης, ο οποίος έχει συμβάλλει τα μέγιστα εντός και εκτός παρκέ, ώστε να γίνουν οι επαφές και οι συζητήσεις με τους ανθρώπους της Σμύρνης για τη διεξαγωγή των φιλικών αγώνων. Η φετινή σεζόν λοιπόν προμηνύεται γεμάτη από υποχρεώσεις και εκπλήξεις για τον Α.Σ. Δωδεκάνησος, ο οποίος θα πάει στη Σμύρνη, θα παίξει στην Ευρώπη και θα πάρει μέρος στο πρωτάθλημα και το κύπελλο Ελλάδα. Η ομάδα γιγαντώνεται σε όλους τους τομείς και είναι έτοιμη να γράψει ξανά ιστορία. Τα παιδιά το αξίζουν και με το παραπάνω!!!


Τα είδη τσάντας - Ένας πρακτικός οδηγός - Ftiaxto.gr\nΤα είδη τσάντας – Ένας πρακτικός οδηγός\nΠριν καταπιαστούμε με τα πρακτικά του πως φτιάχνω μια τσάντα, σκεφτήκαμε οτι είναι απαραίτητη μια εισαγωγή στο θέμα. Ποιά είναι τα είδη τσάντας που υπάρχουν; Πώς θα αποφασίσω τι τσάντα θα φτιάξω; Όταν αναζητώ ένα πατρόν, πως θα βρω με το όνομά του ακριβώς αυτό που ψάχνω; Αυτά και περισσότερα έρχεται να απαντήσει αυτό το άρθρο εισαγωγή στα είδη τσάντας που υπάρχουν εκεί έξω!\nΠριν ξεκινήσουμε τα είδη τσάντας, να πούμε οτι δυσκολευτήκαμε πολύ να βρούμε τις αντίστοιχες ελληνικές ονομασίες (πέρα των αυτονόητων βέβαια). Ακόμη και μεγάλα, πολύ γνωστά ηλεκτρονικά καταστήματα μόδας δεν έχουν μπει καν στον κόπο να μεταφράσουν τους τύπους τσάντας που διαθέτουν. Εμείς κάναμε μια προσπάθεια να μεταφράσουμε κάποιες ή έστω να περιγράψουμε την κάθε μια για να ξέρεις για ποιό πράγμα μιλάνε οι αγγλόφωνοι crafters και έτσι να βρίσκεις εύκολα αυτό που αναζητάς.\nΕπιπλέον, φτιάξαμε και καινούργια θεματική ενότητα “Τσάντες” όπου θα βρεις συγκεντρωμένα όλα τα projects και videos που έχουμε ανεβάσει κατα καιρούς στο Ftiaxto.gr από το 2007 μέχρι σήμερα. Τελικά είναι πολύ περισσότερες από ό,τι φανταζόμασταν…\nΣτο θέμα μας, λοιπόν. Τσάντες εκεί έξω υπάρχουν πολλές. Μια τσάντα μπορεί να είναι φτιαγμένη από διάφορα υλικά: δέρμα, ύφασμα, καραβόπανο, τσόχα, felting, βινύλιο, λάστιχο, νήματα (πλεκτή), πλέγμα κτλ. Μπορεί επίσης να είναι σε διάφορα μεγέθη για να ικανοποιήσει διαφορετικές ανάγκες. Εμείς συγκεντρώσαμε τους πιο κοινούς τύπους τσάντας που μπορεί κανείς να φτιάξει. Από εκεί και πέρα, το υλικό, τα κουμπώματα, τα χερούλια και τα στολίδια της είναι στη δική σου επιλογή. Μείνε συντονισμένος και σύντομα θα ανεβάσουμε και το άρθρο με τα υλικά που υπάρχουν διαθέσιμα για να φτιάξει κανείς τσάντα και οι επιλογές που έχει…\nΟρίστε, λοιπόν, η λίστα μας με αλφαβητική σειρά.\n1. Backpack – Τσάντα πλάτης/ σακίδιο: Τσάντα που κρεμιέται στην πλάτη σου για να έχεις ελέυθερα τα χέρια σου. Διαθέτει ποικιλία από θήκες, τσέπες κτλ.\n2. Baguette bag: Τσάντα που είναι μακριά και στενή. Πήρε προφανώς το όνομά της από το γαλλικό ψωμί.\n3. Barrel bag – Τσάντα βαρελάκι: Είναι συνήθως μακρόστενη και έχει κυλινδρικό σχήμα.\n4. Bowling bag: Τσάντα που πήρε το όνομά της από τις τσάντες που χρησιμοποιούνται για να κουβαλάς την μπάλα του bowling.\n5. Bucket bag – Τσάντα σάκος: Είναι η τσάντα που χωράει τα πάντα. Συνήθως είναι βαθιά και σουρώνει από επάνω με κορδόνι. Φτιάχτηκε για να μεταφέρονται μπουκάλια.\n6. Doctor’s bag – Τσάντα του γιατρού: Μάλλον μοιάζει περισσότερο με βαλιτσάκι και φυσικά πήρε το όνομά της από τις μεγάλες τσάντες που κουβαλούσαν οι γιατροί όταν έκαναν επισκέψεις στο σπίτι.\n7. Duffel bag/ Mini duffel: Αλλιώς γνωστή και σαν την τσάντα θαλάσσης ή την τσάντα του σαββατοκύριακου. ‘Αλλη μια μεγάλη τσάντα σακίδιο που μπορεί να χωρέσει πολλά.\n8. Envelope/ Clutch – Φάκελος: Τα κλατς που λέμε και εδώ στο Ελλάντα είναι τα (συνήθως) βραδινά τσαντάκια που δεν έχουν λουριά και χερούλια και τα κρατάς με στιλ στο χέρι ή κάτω από την μασχάλη σου. Μπορείς να βάλεις μέσα το κραγιόν σου, μερικά χαρτονομίσματα και άντε και το κινητό σου εάν είναι μικρό. Ο φάκελος είναι τσάντα λίγο μεγαλύτερη, πάλι χωρίς χερούλια και λουριά που έχει σχήμα φάκελο. Εάν έχει λουράκι για να περνιέται στον καρπό θα την συναντήσεις και σαν wristlet.\n9. Foldover purse: Τσάντα τρανσφόρμερ. Διπλώνει (μικραίνει ή μεγαλώνει) ανάλογα με τις ανάγκες σου. Συνήθως έχει ένα πολύ χαρακτηριστικό φερμουάρ.\n10. Frame bag – Τσάντα με πλαίσιο: Τις έχεις δει παντού. Θυμίζουν άλλες εποχές και έχουν κάποιο μεταλλικό συνήθως πλαίσιο.\n11. Hobo bag: Δεν μπορώ ούτε να την μεταφράσω… από ό,τι κατάλαβα hobo λέγονται οι τσάντες που έχουν ενιαίο με το κυρίως σώμα χερούλι, αφήνοντας ένα μεγάλο, συχνά και βαθύ άνοιγμα στη μέση.\n12. Messenger bag – Τσάντα ταχυδρόμου: Ο λόγος για τις πολύ βολικές τσάντες που περνιούνται και χιαστί στους ώμους σου. Συνήθως κλείνουν με ένα μεγάλο κομμάτι μπροστά. Όταν είναι μικρή σε μέγεθος θα την συναντήσεις και σαν sling bag.\n13. Minaudiere: Αυτά είναι τα μικρά τσαντάκια που μοιάζουν με κουτάκια και έχουν σκληρό περίβλημα. Συνήθως θα τα βρεις διακοσμημένα και με στρας και μεγάλα διακοσμητικά. Επίσης χωράνε όσα και τα clutch bags… ίσως λίγο περισσότερα λίγο σκληρού εξωτερικού.\n14. Quilted: Μην μπερδευτείς… δεν εννοούμε απαραίτητα τις τσάντες που είναι φτιαγμένες από quilted ύφασμα. Το σχέδιό τους είναι έτσι που μοιάζει σαν να είναι αποτέλεσμα patchwork. Ένας δόκιμος ελληνικός όρος είναι και το “μπακλαβαδωτή”.\n15. Saddlebag ή τσάντα σέλας: Ναι, το όνομα προέκυψε από τις τσάντες που κρεμούσαν οι ταξιδιώτες στο πλάι το αλόγου επάνω στη σέλα. Έχει στρογγυλή βάση και κλείνει με μεγάλο κομμάτι μπροστά.\n16. Satchel – Σχολική τσάντα: Αυτές που κουβαλάγανε τα παιδιά στο σχολείο και τις λέγανε σάκες; Πριν αντικατασταθούν από τα σακίδια πλάτης; Αυτές! Η πιο συχνή τους μορφή είναι σε δέρμα και θα τις βρεις παραδοσιακά στα χέρια δικηγόρων. Έχουν χαρακτηριστικά κουμπώματα.\n17. Shopper’s bag – Τσάντα για ψώνια: Ο λόγος για τις υπέροχες πάνινες τσάντες που κυκλοφορούν εκεί έξω με στόχο να σταματήσουμε να χρησιμοποιούμε πλαστικές σακούλες για τα ψώνια μας. Είναι οι πιο απλές τσάντες που μπορείς να φτιάξεις εάν ξεκινάς τώρα.\n18. Tote bag: Η πιο αγαπημένη τσάντα όλων των εποχών. Είναι ουσιαστικά παραλληλόγραμμη με βάση και έχει πάντα δύο κοντά χερούλια. Εύκολη για να την γεμίσεις με διάφορα!\nΕκτός από τη λίστα με τους τύπους τσάντας, βρήκαμε online από το Fractals και ένα πολύ χρήσιμο infographic με σχέδια από τα συγκεκριμένα είδη τσάντας για να έχεις και πιο ακριβή εικόνα για το πως μοιάζει τι.\nφωτογραφία (και εισαγωγής) από το Sparkle & Fuzz\nαξεσουάρ, είδη, μόδα, οδηγός, πατρόν, πορτοφόλι, σχέδιο, τσάντα, τσαντάκι, τύποι, χειροποίητες\nΤεχνικές 9 March 2015


Κι άλλη τρελή ανακάλυψη από τη Β. Κορέα: Αλκοόλ χωρίς hangover - e-thessalia.gr\n18 Ιανουαρίου 2016, 20:09 18 Ιανουαρίου 2016\nΟι επιστήμονες δουλεύουν πυρετωδώς στη Βόρεια Κορέα. Αφού βρήκαν τη θεραπεία για τον ιό Εμπολα και το AIDS, όπως ισχυρίστηκαν πέρυσι, τώρα η χώρα δηλώνει ότι έφτιαξε ποτό με το οποίο δεν υπάρχει ο κίνδυνος hangover.\nΠρόκειται για ένα λικέρ τζίνσενγκ, το οποίο όλοι μπορούν να καταναλώνουν δίχως φόβο για πονοκέφαλο, ή άλλα συμπτώματα υπερβολικής χρήσης, την επόμενη ημέρα. Σύμφωνα με άρθρο στους Pyongyang Times, ένα εργοστάσιο βελτίωνε το εν λόγω ποτό για χρόνια, αντικαθιστώντας τη ζάχαρη με ρύζι, το οποίο προφανώς βοηθά να αντιμετωπιστεί τόσο η πικρή γεύση όσο και το hangover.\nΔεν είναι η πρώτη φορά που η Βόρεια Κορέα εκθειάζει αυτό το λικέρ. Το 1999, δημοσίευμα το αποκαλούσε ως το ελιξήριο της ζωής. Επιπλέον, πέρυσι, κρατικά ΜΜΕ υποστήριζαν ότι το φυτό που αποτελεί τη βάση αυτού του ποτού μπορεί να θεραπεύσει τους ιούς Mers και Sars, ακόμη και το AIDS.\nΠροηγούμενο ΆρθροΑπορρίφθηκε η προσφυγή των κατοίκων της Νέας Αγχιάλου για το Γενικό ΠολεοδομικόΕπόμενο ΆρθροΠρεμιέρα για τις ελληνικές ιπποδρομίες


Δελτίο Χιονόπτωσης και Συνθήκες Χιονοδρομίας για Leogang\nΑναφορά χιονιού για το Leogang\nΗ έκθεση Snow για το Leogang εκδόθηκε στις: 9pm 26 Jul 2021\nΑναφορά χιονιού για το Leogang:\nΗ αναφορά χιονιού στο Leogang είναι: Τελεφερίκ ανοικτά - χωρίς αναφορά. Το μοντέλο μας προέβλεψε πτώση χιονιού 0 εκατοστά (0 ίντσες) τις τελευταίες 6 ημέρες μεταξύ Tuesday 20 of July at 12AM και Monday 26 of July at 12AM στο μέσο επίπεδο του βουνού.\nΣυνθήκες χιονοδρομικού κέντρου Leogang:\nΤα δελτία μας χιονιού για Leogang φέρνουν καθημερινή ενημέρωση για τις συνθήκες χιονιού, ύψη χιονιού, συνθήκες χιονιού εντός και εκτός πίστας και τον αριθμό των ανοικτών λιφτ. Η πιο πρόσφατη αναφορά χιονιού για Leogang που φαίνεται παρακάτω, ενημερώθηκε στις 26 Jul 2021. Οι Αναφορές Χιονιού παρέχονται τακτικά καθόλη τη διάρκεια της σαιζόν από το δικό μας δίκτυο των διαχειριστών χιονοδρομικών κέντρων, το Skiclub της Μεγάλης Βρετανίας και Skiresort Service International GmbH. Εκτός από την τρέχουσα αναφορά σχετικά με τις συνθήκες για χνοδρομία, παρέχουμε επίσης κάμερες (συμπεριλαμβανομένου ενός αρχείου 4 εβδομάδων των καμερών), τρέχουσες παρατηρήσεις από τους γύρω μετεωρολογικούς σταθμούς αλλά και ιστορικά στοιχεία χιονιού για Leogang.\nΣυνθήκες χιονιού Leogang\nΧάρτης χιονοπτώσεων τελευταίων 3 ημερών για το Leogang\nΒάθη χιονιού στο Leogang:\nΚαταγραμμένα βάθη χιονιού για τις πάνω και κάτω πλαγιές στο κέντρο Leogang 2020 - 2021. Εμφανίζεται επίσης ο μακροπρόθεσμος μέσος όρος για τις πάνω πλαγιές για λόγους σύγκρισης.\nΔελτία χιονοπτώσεων για χιονοδρομικά κέντρα κοντά στο Leogang\nΒρείτε τις καλύτερες συνθήκες για σκι και σνόουμπορντ κοντά στο Leogang μέσα από τη σελίδα μας Πού θα χιονίσει;.\nστις: σήμερα 226 km  μακριά\nΣημειώσεις πάνω στο Δελτίο Χιονόπτωσης για Leogang\nΤα δελτία χιονιού περιγράφουν τις συνθήκες για χιονοδρομία τόσο εντός, όσο και εκτός πίστας σε Leogang. Μπορείτε να υποβάλλετε μια ενημερωμένη αναφορά για το χιόνι εδώ. Οι συνθήκες εντός πίστας και εκτός πίστας είναι συχνά διαφορετικές γι 'αυτό ζητούμε από τους συνεργάτες μας να τις περιγράψουν ξεχωριστά για το Leogang. Εάν αυτά τα στοιχεία λείπουν από την αναφορά χονιού για Leogang, μπορείτε να προβλέψετε τις συνθήκες εκτός πίστας χρησιμοποιώντας το ύψος χιονιού, την ημερομηνία της πλέον πρόσφατης χιονόπτωσης σε Leogang , το δελτίο καιρού για Leogang και την πρόγνωση.\nΤα μέλη μπορούν να ελέγξουν την "hindcast" για ένα χρονοδιάγραμμα Leogang καιρικών συνθήκών. Αυτό το λεπτομερές αρχείο καταγραφής καιρού καθιστά εύκολο το να προβλέψουμε τις συνθήκες χιονιού σε Leogang, ακόμη και όταν η αναφορά για το χιόνι είναι πολύ παλιά για να είναι χρήσιμη. Το "hindcast" δείχνει το πότε το μοντέλο καιρού μας ανέφερε την τελευταία προβλεπόμενη χιονόπτωση σε Leogang . Αυτό δείχνει την ποσότητα χιονιού που πιστεύουμε οτι έπεσε, και το κατά πόσο το επίπεδο παγοποίησης, οι άνεμοι και οι καιρικές συνθήκες έχουν μεταβληθεί στο πέρασμα του χρόνου. Θα είστε σε θέση να προβλέψετε εάν θα περιμένετε σε περιοχές εκτός πίστας πούδρα, μισολιωμένο χιόνι, ανοιξιάτικο χιόνι, πάγο ή κρούστα.\nΚάθε φορά που αλλάζουν οι καιρικές συνθήκες, οι συνθήκες χιονιού σε Leogang θα αλλάξουν επίσης, γι 'αυτό είναι σημαντικό να ελέγξετε την ώρα και την ημερομηνία της τελευταίας αναφοράς χιονιού για το Leogang και να μαντέψετε ποια επίδραση θα έχει ο καιρός στην ποιότητα του χιονιού ανάμεσα στο τότε και το τώρα. Για παράδειγμα η αναφορά χιονιού το απόγευμα της Παρασκευής για το Leogang μπορεί να υποδεικνύει φρέσκια πούδρα, αλλά αν την Παρασκευή το βράδυ ο καιρός είναι ήπιος και βροχερός, οι συνθήκες για σκι το πρωί του Σαββάτου δεν θα είναι ιδιαίτερα καλές. Αντίθετα, αν ο καιρός παραμένει σταθερός και κρύος, η ίδια αναφορά για το χιόνι μπορεί να ισχύει για περισσότερο από μία εβδομάδα. Σας συμβουλεύουμε να ελέγχετε την πρόβλεψη χιονιού σε Leogang για να δείτε αν οι συνθήκες είναι πιθανό να αλλάξουν πριν την επίσκεψή σας .\nΠολλοί σκιέρ απολαμβάνουν moguls και γρήγορες παγωμένες πίστες, αλλά για τους σκιέρ και τους snowboarders εκτός πίστας, το φρέσκο χιόνι αρχίζει να επιδεινώνεται από τη στιγμή που εγκαθίσταται. Ο άνεμος, η βροχή και οι περιόδοι με θερμοκρασίες πάνω απο το μηδέν, είναι οι κύριες αιτίες της μεταλλαγής της πούδρας σε ανεμοσούρια, πάγο ή μισολιωμένο χιόνι. Πλαγιές με μεγάλο υψόμετρο, που βρίσκονται στη σκιά και είναι προστατευμένες από τους ανέμους, διατηρούν τα πεδία με πούδρα για περισσότερο διάστημα μετά από μια νέα χιονόπτωση. Εάν η αναφορά χιονιού κάνει λόγο για σημεία πούδρας σε Leogang, μελετήστε τον χάρτη πιστών του Leogang σε σχέση με την κατεύθυνση του ανέμου για να καθορίσετε τις πιο πιθανές περιοχές.\nΤονίζουμε τη σημασία του ελέγχου της ημερομηνίας του δελτίου χιονιού για Leogang κυρίως γύρω από τα Σαββατοκύριακα. Για παράδειγμα, η αναφορά χιονιού για Leogang την Παρασκευή μπορεί να υποδεικνύει πούδρα μετά μια πρόσφατη χιονόπτωση, αλλά μετά από ένα ηλιόλουστο Σαββατοκύριακο με μεγάλη προσέλευση επισκεπτών, όταν οι ντόπιοι πάνε στα βουνά μαζικά, οι συνθήκες για σκι (σε οποιαδήποτε χιονοδρομικό κέντρο), μπορούν να επιδεινωθούν ραγδαία και όσοι επισκεφθούν το κέντρο αργοπορημένα ενδέχεται να δουν πολύ διαφορετικές συνθήκες για σκι. Φυσικά, μερικοί αναζητούν επιδείνωση των συνθηκών στην αναφορά χιονιού για την πιθανή δημιουργία πεδίων mogul, αλλά για τους λάτρεις της πούδρας και ιδιαίτερα για τους snowboarders αυτό μπορεί να σημαίνει πατημένο εκτός πίστας χιόνι. Φυσικά, αυτό δεν συμβαίνει πάντα αμέσως μετά από μια νέα χιονόπτωση και κυρίως σε ήσυχα και Βορράς κέντρα με μεγάλο υψόμετρο, όπου άθικτα πεδία πούδρας μπορεί να βρεθούν ημέρες ή ακόμα και εβδομάδες αργότερα. Αξίζει να γίνεται ένας έλεγχος του χάρτη πιστών για Leogang (που βρίσκεται στο μενού πάνω) για τη θέση των ευνοϊκών πλαγιών που μπορεί να περιγράφονται στην ενότητα Leogang "Συνθήκες Χιονιού" της αναφοράς χιονιού. Εκτός από τον έλεγχο της αναφοράς χιονιού για Leogang σας συνιστούμε να ελέγξετε τις προβλέψεις χιονιού που βρίσκονται στο μενού στο πάνω μέρος της σελίδας μαζί με τον οδηγό μας για το χιονοδρομικό κέντρο .


Star Wars: Squadrons Review | DREAM GR\nΣπασικλάκια απανταχού της υφηλίου ξεσκονίστε PC, κονσόλες, flying sticks, VR κάσκες και ετοιμαστείτε να ζήσουμε μία φαντασίωση την οποία περιμέναμε όλοι δεκαετίες τώρα! Ποια είναι αυτή για όσους δεν μπορούν να συντονιστούν με τα εγκεφαλικά μας κύματα; Μα φυσικά να βρεθούμε έστω εικονικά στα cockpits των μαχητικών του αγαπημένου μας franchise και ειδικά στην πολυπόθητη καθιά ενός X-Wing Fighter! Το Star Wars: Squadrons είναι εδώ και φαίνεται ότι η Εlectronic Arts αποφάσισε για λίγο να εγκαταλείψει το… dark side και να μας προσφέρει έναν ολοκληρωμένο και αξιόλογο τίτλο, σε φιλική τιμή και χωρίς microtransactions.\nΧρονολογικά η ιστορία μας ξεκινάει με την καταστροφή του Alderaan από τις δυνάμεις της αυτοκρατορίας, με τον Darth Vader να διατάζει την εξολόθρευση των τελευταίων προσφύγων οι οποίοι κατάφεραν να δραπετεύσουν την τελευταία στιγμή από τον μελλοθάνατο πλανήτη. Η Admiral Rae Sloane αναθέτει την “δουλειά” στον Cpt Lindon Javes ο οποίος σε συνεργασία με την προστατευόμενη του Terisa Kerill και την βοήθεια της Helix Squad, ξεκινάνε το ανθρωποκυνηγητό του προσφυγικού καραβανιού στο Fostar Haven. Χωρίς να εισέλθουμε σε περαιτέρω λεπτομέρειες να αναφέρουμε απλά ότι το βασικό κομμάτι της ιστορίας λαμβάνει μέρος μετά το “Επεισόδιο 6: Η Επιστροφή των Τζεντάι” και μας προσφέρει μία συμπαγή και ενδιαφέρουσα πλοκή. Οι χαρακτήρες, οι διάλογοι και τα voice-overs των ηθοποιών κινούνται σε υψηλά επίπεδα, με την ομάδα ανάπτυξης να καταφέρνει να μας τους συστήσει, έστω μέσω της point and move μετακίνησή μας στο briefing room και στο hangar, με ικανοποιητικό τρόπο.\nPrevious Post: Redmi 9C: με 3GB+64GB διαθέσιμο στα 96€!\nNext Post: Οι δοκιμαστές Starlink θα πληρώνουν 99 $ ανά μήνα για το δορυφορικό διαδίκτυο του SpaceX


InTownPost-Ο Τάσος Ιορδανίδης μιλάει με τη Σμαράγδα Μιχαλιτσιάνου\nTο διάβασαν 396 άτομα (396 Views)\n«Οφείλουμε να πολεμάμε για έναν καλύτερο κόσμο, ενδεχομένως και να πεθαίνουμε για αυτό το σκοπό ….»\n''Ο Τάσος Ιορδανίδης, μας δίνει έναν Άμλετ σύγχρονο, αλλά και τόσο κλασικό στο βάθος, με εσωτερικό φως και δύναμη. Η γεωμετρία του έργου απογειώθηκε με την ευφάνταστη σκηνοθεσία, δραματουργική επεξεργασία του Λ. Τσουλάτζε. Ο τελευταίος διαχειρίστηκε αριστοτεχνικά το υλικό της διασκευής του Δημοσθένη Παπαδόπουλου...'' ήταν το σχόλιο της Ζωής Τόλη στο culturenow.gr για αυτή την παράσταση. Μια από τις εγκωμιαστικές κριτικές, που δικαιώνει απόλυτα την επιλογή του Τάσου Ιορδανίδη, να αναμετρηθεί αυτή τη σαιζόν με έναν εξαιρετικά απαιτητικό ρόλο, αυτόν του Άμλετ με τη σκηνοθετική καθοδήγηση του Λεβάν Τσουλάτζε, που χάρισε τις δυο προηγούμενες χρονιές τη μεγάλη επιτυχία με την παράσταση Έγκλημα και Τιμωρία και στον Τάσο Ιορδανίδη έναν σπουδαίο ρόλο στην καριέρα του, αυτόν του Ρασκόλνικοφ.\nΟ Τάσος Ιορδανίδης, όπως όλοι οι μεγάλοι καλλιτέχνες βρήκε, πως το σημείο του Σαιξπηρικού Άμλετ είναι να συλλάβει με τις αισθήσεις και με τον νου του το ρόλο, που τον έπαιξε με όλο του το είναι για να κυριαρχήσει επάνω στο θεατρικό σανίδι μέχρι που βρήκε εκεί μέσα τον εαυτό του.\nΟ Τάσος Ιορδανίδης από τα πρώτα του βήματα κρατάει πολύ ψηλά το επάγγελμα του ηθοποιού. Και ενσάρκωσε τον ‘Άμλετ , λες κι έχει γραφτεί γι΄αυτόν ο ρόλος και τον ερμήνευσε για να δικαιώσει τη γραφή του. Κι η κατάμεστη πλατεία του θεάτρου ‘Ανεσις ανακαλύπτει τη γοητεία που ασκεί επάνω της με τη βεβαιότητα των εκφραστικών του μέσων.\nΤον ευχαριστώ από καρδιάς πολύ που βρήκε το χρόνο να ανταποκριθεί σε αυτή τη συνομιλία και με τις απαντήσεις του να μας πάει ένα βήμα παραπέρα, αποκαλύπτοντας τον θεατρικό πολιτισμό, που λειτουργεί στην αυτομεταμόρφωση του ανθρώπου.\n«Ο κόσμος γκρεμίζεται και αυτός γεννήθηκε για να τον στερεώσει» ήταν το σχόλιό σας για τον Άμλετ, ρόλο που συγκλονιστικά ερμηνεύετε κι οι ατάκες στο μονόλογό σας: «Ω θεέ μου! Πόσο έρημος είναι αυτός ο κόσμος; Γεννάει μόνο και σαπίζει. Συνέχεια γεννάει και σαπίζει. Όλα είναι μάταια. Αυτός ο κόσμος πρέπει να εξαφανιστεί. Να βουλιάξει.», πόσο επίκαιρες είναι; Όταν βλέπουμε γύρω μας όλα να καταρρέουν κι εμείς οι κοινοί θνητοί τα έχουμε πει αυτά με άλλα λόγια ίσως που είχαν το ίδιο νόημα. Πιστεύετε κ. Ιορδανίδη, ότι κάποτε θα αλλάξει ο κόσμος θα αποδοθεί δικαιοσύνη και θα υπάρξει ειρήνη, «εκεί ποὺ πολεμάνε και πεθαίνουν οι άνθρωποι για ένα καινούργιο κόσμο» , όπως λέει σε ένα στίχο του ο Τάσος Λειβαδίτης; Καταρχάς σας ευχαριστώ για τα καλά σας λόγια. Η μάχη ήταν είναι και θα είναι ατέρμονη. Και με τις συνθήκες και με τα ερεθίσματα, αλλά πάνω απ' όλα στους εσωτερικούς διαλόγους μας. Ίσως γι' αυτό ο Σαίξπηρ αφήνει τον ήρωα να μονολογεί. Αν δεν κάνω λάθος ο ‘Οργουελ αναφέρει, ότι ο κόσμος δεν ήταν, ούτε θα γίνει ποτέ καλύτερος ή χειρότερος. Η πείνα, οι ταλαιπωρίες και η απογοήτευση καθίστανται αμετάβλητοι νόμοι της ζωής. Αυτή τη δυσοίωνη πραγματικότητα έχουμε την υποχρέωση να προσπαθούμε να την αντιπαλέψουμε ακόμα κι αν θυμίζει τα μαρτύρια του Σίσυφου. Οφείλουμε να πολεμάμε για έναν καλύτερο κόσμο, ενδεχομένως και να πεθαίνουμε για αυτό το σκοπό. Όχι σωματικά, αλλά αν μη τι άλλο πνευματικά, προσπαθώντας πρωτίστως να αρχίσουμε τις αλλαγές από εμάς τους ίδιους.\nΤί αντιπροσωπεύει σήμερα για σας ο «Άμλετ»; Έχετε βρει κοινά στοιχεία με τον Σαιξπηρικό ήρωα; Όταν συναντώ ένα ρόλο, αισθάνομαι ότι κάνω μία καινούρια γνωριμία με κάποια κομμάτια του εαυτού μου. Αν τα αναγνωρίσω, τα στοιχεία του παζλ σχηματίζονται πιο εύκολα. Αν πρέπει να τα ανακαλύψω, προσπαθώ να σκάψω όσο πιο βαθιά γίνεται. Αν η διαδικασία της ανασκαφής αντιμετωπίσει προβλήματα κατανοώ και δοκιμάζω να ενστερνιστώ. Ο Άμλετ είναι ένας πολύ σημερινός χαρακτήρας. Η αλήθεια του βρίσκεται σε όλους μας μέσα κρυμμένη βαθιά. Γι' αυτό και είναι πάντα επίκαιρος. Γι' αυτό και η διαχρονικότητά του ταξιδεύει εδώ και 4 αιώνες. Είναι ο βασικός εκφραστής των ανθρώπων που έρχονται βίαια αντιμέτωποι με τη βία της πραγματικότητας και που δίνουν μάχη για την αποκατάσταση της δικής τους ηθικής τάξης.\nΠαρότι έχετε αποδείξει επανειλημμένα το εύρος του ταλέντου σας, ερμηνεύοντας τον σαιξπηρικό ήρωα παραδεχτήκατε, ότι «είναι η πρώτη φορά που σωματικά και πνευματικά δυσκολεύομαι αρκετά, όχι ότι δεν μπορώ να αποβάλλω αυτό που έχει συμβεί αλλά για να μπορέσω να κοιμηθώ πηγαίνουν χαράματα». Πώς το αντιμετωπίζετε αυτό; Δεν το αντιμετωπίζω. Το αφήνω να συμβαίνει. Εποικοδομητικό είναι κι αυτό. Όσο ψυχοφθόρο κι αν είναι σε πρώτη ανάγνωση, μόνο κέρδη μπορεί να σου αποφέρει μακροπρόθεσμα. Η συνολική εκγύμναση, μόνο πιο δυνατό θέλω να ελπίζω ότι θα με κάνει. Από εκεί και έπειτα, έχω την οικογένειά μου και κοντινούς μου ανθρώπους που κρατούν το σκοινί τεντωμένο ώστε να καταφέρνω να ακροβατώ επιτυχώς.\nΣας έχουν ξανακάνει αυτή την ερώτηση, αλλά θα επιμείνω. Είναι η τρίτη, αν θυμάμαι καλά, φορά που συνεργάζεσθε με τον διεθνώς αναγνωρισμένο σκηνοθέτη Λεβάν Τσουλάτζε. Μεγάλος δημιουργός, αλλά τί σας έδωσε, που δεν θα μπορούσε να σας προσφέρει ένας Έλληνας ομότεχνός του; Δεν είμαι κατηγορηματικός σε αυτό που λέτε. Δεν πιστεύω ότι είναι θέμα εθνικότητας. Κάποιος Έλληνας, Γερμανός ή Κινέζος ομότεχνος του Λεβάν, ενδεχομένως να μπορούσε να με βοηθήσει στη χάραξη άλλων διαδρομών,επίσης ενδιαφερουσών. Όμως όπως μπορεί να γοητεύεσαι από την παρουσία άλλων γυναικών, στη γυναίκα σου οφείλεις να είσαι πιστός. Αυτή είναι η σχέση μου με το Λεβάν. Μία σχέση που βασίζεται στο θαυμασμό, την εκτίμηση, την ασφάλεια και τη βαθιά πίστη σε ένα κοινό στόχο. Η σχέση μας έχει γεμίσει με κώδικες μέσα από τους οποίους μπορώ να λειτουργώ και αισθάνομαι ότι εκφράζουν τις ανάγκες που μου γεννιούνται από την τέχνη του θεάτρου.\nΠαράλληλα με την ερμηνεία μεγάλων ρόλων από το κλασικό ρεπερτόριο έχετε επωμισθεί και τον ρόλο του θεατρικού παραγωγού στο «Άνεσις». Αυτό από τη μια σας δίνει την ελευθερία της επιλογής σε ό,τι αφορά το ρεπερτόριο, αλλά από την άλλη είναι επώδυνο γιατί είναι μεγάλη η ευθύνη και μάλιστα σε αυτούς τους καιρούς βαριάς ύφεσης, που ευτυχώς δεν πέρασε την πόρτα της δικής σας στέγης, αφού όλες οι παραστάσεις σας είναι sold out. Θα χρησιμοποιήσω πληθυντικό αριθμό γιατί όλοι οι άνθρωποι που εργαζόμαστε στο «Άνεσις», είμαστε συγκοινωνούντα δοχεία. Κάνουμε ό,τι κάνουμε με αγάπη, δίνοντας όλες μας τις δυνάμεις. Σωματικά και πνευματικά. Έχουμε σταθεί τυχεροί αλλά έχουμε σταθεί και φερέγγυοι απέναντι στον κόσμο, τουλάχιστον όσον αφορά τη διάθεση και την πρόθεση. Το ταξίδι είναι αγχωτικό αλλά και αναζωογονητικό, καθώς πρόκειται για μορφές έκφρασης. Για δημιουργία. Ακόμα και η ελευθερία των επιλογών είναι αγχωτική. Αλλά στο τέλος της μέρας, η διαδικασία μας γεμίζει με θετικά συναισθήματα.\nΌπως ήδη έχετε ανακοινώσει μετά τον «Άμλετ» υπάρχει η σκέψη πάντα μαζί με τον Λεβάν Τσουλάτζε να κάνετε τους «Άθλιους» του Ουγκώ. Μήπως γιατί «Στο σκοτεινό σημείο όπου βρίσκεται ο σημερινός πολιτισμός, ο άθλιος ονομάζεται άνθρωπος, που αγωνιά κάτω απ' όλα τα κλίματα και τα καθεστώτα, που στενάζει σ' όλες τις γλώσσες», όπως σχολιάζει ο Ουγκώ για το έργο του; Είναι αδιαμφισβήτητα ένα κείμενο που δεν αφήνει κανέναν ασυγκίνητο. Είναι ένα από τα πρώτα μυθιστορήματα που διάβασα όταν ήμουν παιδί, όπως και το Έγκλημα και Τιμωρία. Ακόμα βρίσκομαι στα εδάφη της Ελσινόρης και δεν έχω καθαρό μυαλό ώστε να μοιραστώ μαζί σας περισσότερες σκέψεις.\nΠόσο δύσκολο είναι να κρατήσει ένας γάμος ανάμεσα σε δύο καλλιτέχνες. Αναφέρομαι στο δικό σας με την εκλεκτή ηθοποιό Θάλεια Ματίκα. Για μας απ' ό,τι φαίνεται είναι εύκολο. Θέμα ανθρώπων νομίζω ότι είναι, όχι θέμα ιδιοτήτων και επαγγελμάτων.\nΟ Τάσος Ιορδανίδης με τη σύζυγό του Θάλεια Ματίκα Όπως υποστηρίζει ο Ουίλλιαμ Σαίξπηρ στο έργο του «Όπως σας αρέσει» «Ο κόσμος είναι μια θεατρική σκηνή και όλοι, άντρες και γυναίκες, απλά ηθοποιοί. Έχουν τις εισόδους τους και τις εξόδους τους. Και ο κάθε άνθρωπος στον καιρό του παίζει πολλούς ρόλους, καθώς οι πράξεις όπου εμφανίζεται είναι οι εφτά ηλικίες.» Εσείς ασπάζεσθε την ρήση του μεγάλου δραματουργού; Η ρήση αυτή έχει διανύσει μεγάλη απόσταση για να φτάσει έως τις μέρες μας. Κάτι παραπάνω θα γνώριζε ο ποιητής. Δεν ξέρω αν θα είμαι ποτέ σε θέση να κρίνω, αν πρέπει να τον ασπασθώ ή όχι. Μπορώ όμως να προσπαθώ να τον αφουγκραστώ.\n«Το να παίζεις Σαίξπηρ είναι πολύ κουραστικό. Δεν κάθεσαι ποτέ κάτω, εκτός κι αν είσαι βασιλιάς», είχε δηλώσει πριν χρόνια η βραβευμένη με Όσκαρ συνάδελφός σας Marie Josephine Hull. Εσείς που είσθε πρίγκιπας κάθεστε καθόλου; (Έτσι για να ευθυμήσουμε) Καθόλου! Και δυστυχώς, όσες παραστάσεις και να παιχτούν, πρίγκιπας θα παραμείνω, επομένως, θα συμφωνήσω με τη βραβευθείσα!\nΚαι πάλι από τον Σαίξπηρ. «Άργησα τόσο στην πορεία μου στον κόσμο, που ήρθε το σούρουπο κι έχασα τον δρόμο μου για πάντα». Είναι εύκολο να ξεστρατίσει κανείς; Ναι, αλλά κάπου μέσα μας υπάρχει μία λάμπα που ονομάζεται συνείδηση. Εύχομαι η δική μου, ακόμα κι αν έχει καίγεται κάποιες φορές ,να βρίσκει πάντα τον τρόπο να ξανανάβει.\nΕν τέλει «Να ζει κανείς ή να μη ζει;» κ. Ιορδανίδη; Να ζει. Αλλά το βασικό ερώτημα είναι το πως.\nΟ συγγραφέας Αλέξης Πανσέληνος μιλάει στην Τίνα Πα...


Μόναχο: Η "κυρία" της Βαυαρίας θα σε καθηλώσει με την ομορφιά και την φινέτσα της!\nΑρχική Travel Μόναχο: Η “κυρία” της Βαυαρίας θα σε καθηλώσει με την ομορφιά και...\nΜόναχο: Η “κυρία” της Βαυαρίας θα σε καθηλώσει με την ομορφιά και την φινέτσα της!\nΔιάσημο για την ομορφιά και την φινέτσα του, το Μόναχο, η πρωτεύουσα της Βαυαρίας, θα σας εκπλήξει με τον σοφιστικέ, “καθωσπρέπει” και χαλαρό χαρακτήρα του.\nΗ τρίτη μεγαλύτερη πόλη της Γερμανία, μετά το Βερολίνο και το Αμβρούργο, διαθέτει πολλές μεγάλες και μικρές γειτονιές που θα σας συναρπάσουν με την γνήσια οµορφιά τους. Θα εντυπωσιαστείτε με την Παλαιά Πόλη του Μονάχου, τους πεζόδροµους και τα προσεγµένα µαγαζιά, ενώ στην συνοικία Schwabing θα δείτε το Πανεπιστήµιο της πόλης με το σοφιστικέ προφίλ του. Μην παραλείψετε να επισκεφθείτε την περιοχή κατά µήκος του ποταµού Isar, όπου βρίσκονται οι απερίγραπτης ομορφιάς κήποι -µε κορυφαίο τον Αγγλικό Κήπο- µε λίμνες και ςεξαιρετικά µνηµεία, όπως ο «Άγγελος της Ειρήνης».\nΤην Πλατεία Mariensplatz, µε τον Καθεδρικό Ναό της Παναγίας στην καρδιά της Παλιάς Πόλης (Altstadt). Εκεί δεσπόζουν οι δύο πύργοι του Καθεδρικού µε το χρυσό άγαλµα της Παρθένου, όπως και το νέο Δηµαρχείο.\nMaximilianstrasse, η εντυπωσιακή λεωφόρος που φιλοξενεί από τους πιο διάσηµους οίκους µόδας, σικάτα cafes, gourmet εστιατόρια και τη νυχτερινή ζωή.\nResidenz, η παλιά κατοικία Βαυαρών βασιλιάδων µε την εντυπωσιακή αισθητική του Μεσαίωνα.\nSchloss Nyphenburg, το ανάκτορο στο δυτικό τµήµα της πόλης, διαθέτει πολυάριθµες µπαρόκ και ροκοκό αίθουσες, και φιλοξενεί διάφορα µουσεία, όπως το Φυσικής Ιστορίας, µε σπάνια εκθέµατα. Οι κήποι του έχουν κατασκευαστεί µε τον πιο επιτυχηµένο συνδυασµό κήπων γαλλικού και αγγλικού στυλ.\nΟλυμπιακό Πάρκο, που βρίσκεται βόρεια του ιστορικού κέντρου, µε ένα υπέροχο άλσος για ατελείωτους περιπάτους και εξαίρετες αθλητικές εγκαταστάσεις.\nDeutsches Museum: Βήμα-βήµα η εξέλιξη των Eπιστηµών και της Tεχνολογίας (Museumsinsel 1, Τηλ.: +4989 2179, deutsches-museum.de).\nΕπίσης, μην παραλέιψετε να δείτε την Allianz Arena, έδρα της Bayern Μονάχουμ, η οποία είναι ένα φουτουριστικό κτήριο µε φωτισµό που αλλάζει ανάλογα µε το ποιες οµάδες αγωνίζονται. Οι λάτρεις των τεσσάρων τροχών πρέπει να επισκεφθείτε το Μουσείο της BMW κοντά στο Ολυµπιακό Πάρκο, που περιλαμβάνει όλη την ιστορία της διάσηµης βαυαρικής αυτοκινητοβιοµηχανίας, που αγγίζει τον έναν αιώνα ζωής (Petuelring 130, tel. +4938 244565, bmw-museum.com).\nΔιαβάστε ακόμα: Ο Νοέμβρης στο Βερολίνο «φωνάζει» Christmas is coming…!


(Φωτο)-«Μου είπε ότι είχε θέμα με κάτι δόκιμους»- Τι λέει στενός φίλος του 23χρονου φαντάρου που εξαφανίστηκε - Σκάι Πάτρας\n(Φωτο)-«Μου είπε ότι είχε θέμα με κάτι δόκιμους»- Τι λέει στενός φίλος του 23χρονου φαντάρου που εξαφανίστηκε\nTOPICS:23χρονου φαντάρου που εξαφανίστηκε\nEditor 11:10 2 Ιουλίου, 2018\nΣυνεχίζουν να σοκάρουν οι μαρτυρίες για τον 23χρονο φαντάρο Τάκη (Σαράντη) Κολλιαδέλη, οποίος εξαφανίστηκε όταν επέβαινε στο πλοίο «Νήσος Ρόδος», που εκτελούσε δρομολόγιο από Χίο για Πειραιά.\nΜετά τις αποκαλύψεις που έκανε και η σύντροφος του αγνοούμενου, αλλά και ο πατέρας του, ο οποίος ανέφερε μεταξύ άλλων πως ο γιος του πήρε αναβολή γιατί δεχόταν πιέσεις στο στρατόπεδο, στο κεντρικό δελτίο του Star μίλησε και ο πολύ στενός του φίλος.\n«Μου είχε πει ότι είχε κάποιο θέμα με κάτι δόκιμους. Με κάποιους είχε τσακωθεί, για ποιο λόγο δεν ξέρω. Για καψώνι; Όταν ήρθε Χαλκίδα με άδεια, μου λέει δεν είμαι πολύ καλά, του είχα πει πάρε την αναβολή, μην πιέζεσαι» είπε χαρακτηριστικά ο Βαλάντης Ρόδης.\nΌσο για την τελευταία τους συνομιλία, ο στενός φίλος του 23χρονου ανέφερε πως αυτή έγινε τα μεσάνυχτα της περασμένης Πέμπτης, όπου και βρισκόταν πάνω στο πλοίο.\n«Στις 1:24 ήταν η τελευταία μας επαφή. Μου λέει είμαι στο πλοίο, θα έρθω να σε δω αύριο. Μου μίλαγε μια χαρά. Τον παίρνω τηλέφωνο το πρωί… τίποτα», πρόσθεσε ο κολλητός του.\nΣύμφωνα με το ρεπορτάζ, όλες οι μαρτυρίες από το κοντινό του περιβάλλον κάνουν λόγο για ένα φοβισμένο παιδί, το οποίο δεν μπορούσε να ζήσει άλλο μέσα στο στρατόπεδο, καθώς με κάποιους είχε τσακωθεί. Γι’ αυτό άλλωστε και ζήτησε να πάρει αναβολή, ώστε να επιστρέψει στην ασφάλεια των γονιών του και των φίλων του.\nΠέρα από το μυστήριο της εξαφάνισης, ο στενός φίλος του Τάκη Κολλιαδέλη έκανε μία ακόμη αποκάλυψη που προκαλεί πολλά ερωτηματικά.\nΣυγκεκριμένα, ο ίδιος ανέφερε πως το κινητό τηλέφωνο του 23χρονου ενεργοποιήθηκε το Σάββατο για κάποιες ώρες και μετά έκλεισε και πάλι.\n«Τον πήρε η μάνα μου κατά τις 8.30 – 9.00. Το κινητό του χτύπησε 3 φορές και μετά απενεργοποιήθηκε» είπε και συνέχισε, «υπάρχουν πιθανότητες να είναι ζωντανός, να ήθελε να κρυφτεί από μόνος του. Να πάει κάπου να μην τον κυνηγάνε, μέχρι να δώσει κάποιο σημείο ζωής».\nΣύμφωνα με τον συνεπιβάτη, φίλο και συνάδελφο του αγνοούμενου, ο Σαράντης εθεάθη για τελευταία φορά στο κατάστρωμα του πλοίου στις 02:15 τα ξημερώματα.


Σωστά τοποθετημενα χρηματοκιβώτια αντέχουν διάρρηξης\nΠλοήγηση ΑρχικήΠοιοί είμαστεΧρηματοκιβώτιαΥπηρεσίεςΣυχνές ερωτήσειςΣυνεργάτεςΕπικοινωνίαΦωτογραφίεςΝέα\nΤυπική διάρκεια μιας διάρρηξης\nΔημοσιεύθηκε στις Σεπτεμβρίου 1st, από την Switzerlock σε Νέα. Σχόλια κλειστά\nΟι κλέφτες φεύγουν από τον τόπο του εγκλήματος μέσα σ’ένα (1) λεπτό, με την προϋπόθεση ότι έχουν παρθεί όλες οι προφυλάξεις από τους ιδιοκτήτες.\nΚανένας κλέφτης, μόλις μπει στο σπίτι, δεν ψάχνει για το χρηματοκιβώτιο διότι δεν βρίσκετε παντού αλλά πρωταρχικά στοχεύει να βρει χρήματα και κοσμήματα. Συνήθως αρχίζουν το ψάξιμο από την κρεβατοκάμαρα ή το γραφείο όπου συνήθως προκαλούν και ζημιές.\nΤο χρηματοκιβώτιο δεν πρέπει ποτέ να είναι κρυμμένο ( π.χ. στο υπόγειο) διότι το χρηματοκιβώτιο πρέπει να το ανακαλύψει ο κλέφτης στα πρώτα λεπτά – Γιατί αυτό; Διότι υπάρχει μεγάλη πιθανότητα (στατιστικά πάνω από 60%) το υπόλοιπο σπίτι να παραμείνει ανέγγιχτο! Η επιθυμία του κλέφτη είναι να βρει το χρηματοκιβώτιο και όταν το βρει σταματά την έρευνα του σπιτιού εκεί. Έτσι η καλύτερη θέσει για το χρηματοκιβώτιο είναι το γραφείο, το υπνοδωμάτιο ή η ντουλάπα ρούχων.\nΑν το χρηματοκιβώτιο έχει κλειδαριά κλειδιού, ο κλέφτης θα ψάξει για να βρει το αντικλείδι, δημιουργώντας έτσι κάποιες καταστροφές στα έπιπλα. Θα πρέπει να σημειωθεί ότι 25% των περιπτώσεων το κλειδί βρίσκεται.\nΝα γιατί τα χρηματοκιβώτια Switzerlock είναι εφοδιασμένα με ψηφιακό πληκτρολόγιο μόνο.\nΜετά ο κλέφτης θα χτυπήσει την πόρτα και τα τοιχώματα του χρηματοκιβωτίου για να αξιολογήσει την ανθεκτικότητά του. Αν ακούσει ένα κούφιο ήχο, τότε σίγουρα θα μπορέσει να το ανοίξει.\nΝα γιατί τα χρηματοκιβώτια Switzerlock έχουν κατασκευαστεί με ατσάλι πάχους 10 χιλ. και στις έξι πλευρές.\nΕπιπλέον, οι εξωτερικοί μεντεσέδες και τα φαρδιά διάκενα στην πόρτα του χρηματοκιβωτίου και στο τελάρο της πόρτας είναι ένα πραγματικός πειρασμός για τον κλέφτη να το διαρρήξει.\nΝα γιατί τα χρηματοκιβώτια Switzerlock έχουν σχεδιαστή με εσωτερικούς μεντεσέδες και με το μικρότερο διάκενο στο κλείσιμο της πόρτας.\nΤέλος, αν καμία από τις προηγούμενες επιθέσεις δεν ήταν επιτυχημένη, ο κλέφτης θα προσπαθήσει να ξηλώσει το χρηματοκιβώτιο. Πρέπει να τονίσουμε ότι 45% των περιπτώσεων οι κλέφτες φεύγουν με το χρηματοκιβώτιο μαζί.\nΝα γιατί τα χρηματοκιβώτια Switzerlock τοποθετούνται με την καλύτερη στερεωτική φόρμουλα για την ασφάλεια του πελάτη χρησιμοποιώντας 4 χημικά μπουλόνια στο πάτωμα ή 4 στον τοίχο. Το κάθε μπουλόνι είναι 165 χιλ. με 190 χιλ μήκος. Σαν μία σύγκριση, βίδες που χρησιμοποιούνται για τη στερέωση ενός ραφιού σε ένα τοίχο είναι 30 χιλ. έως 80 χιλ. μήκος.\nΟι κλέφτες είναι ιδιαίτερα αγχωμένοι και βιαστικοί κατά τη διάρκεια της διάρρηξης. Αν συνειδητοποιήσουν ότι το χρηματοκιβώτιο είναι δύσκολο να το ανοίξουν ή να το ξηλώσουν τότε φεύγουν και πάνε αλλού. Έτσι η ζημιά θα είναι ελάχιστη.\nΔιαρρήξεις Διάρρηξη χρηματοκιβώτια Switzerlock Χρηματοκιβώτιο\nΝέο διαφημιστικό βίντεο 21 Σεπτεμβρίου 2017\nΜια νέα βιτρίνα για την εταιρεία Μανώλης Ξενιάς 6 Αυγούστου 2017\nΜια νέα βιτρίνα για την Captal Security 7 Απριλίου 2016\n© 2012-2020 Stefanidis Group Company / All Rights Reserved\nCredits IMD Conseil


Πώς να αποτρέψετε το σκύλο σας από το να σκάβει. - Puppy Doggy\nHome ΣΥΜΠΕΡΙΦΟΡΑ ΦΙΛΟΖΩΙΚΑ Πώς να αποτρέψετε το σκύλο σας από το να σκάβει.\nΠώς να αποτρέψετε το σκύλο σας από το να σκάβει.\nΈνας από τους μεγαλύτερους “πονοκεφάλους” που έχουν οι ιδιοκτήτες σκύλων είναι το πώς θα καταφέρουν να σταματήσουν την ενοχλητική συνήθεια των αγαπημένων τους τετράποδων, που δεν είναι άλλη από το άνοιγμα λάκκων κάθε μεγέθους.\nΓιατί οι σκύλοι ανοίγουν λάκκους;\nΣε αυτό το σημείο πρέπει να τονίσουμε πώς οι σκύλοι σκάβουν χωρίς να γνωρίζουν πως η ενέργειά τους αυτή είναι λανθασμένη. Συνεπώς αν δεν τους δώσουμε να καταλάβουν το λάθος τους, δεν πρόκειται ποτέ να σταματήσουν αυτή την αγαπημένη τους συνήθεια.\nΟι πιο συνηθισμένοι λόγοι για τους οποίους σκάβουν οι σκύλοι και που θα μας βοηθήσουν να κατανοήσουμε τη “ρίζα” του προβλήματος είναι οι εξής:\nΑπλά το απολαμβάνουν!\nΕίναι ένας τρόπος να τραβήξουν την προσοχή σας.\nΗ ανία δεν χαρακτηρίζει μόνο τους ανθρώπους! Μπορεί ο σκύλος να χρειάζεται λίγη σωματική και πνευματική εκτόνωση.\nΑν είναι η περίοδος ζευγαρώματος ίσως ψάχνουν διέξοδο από το σπίτι σας για να αναζητήσουν το ταίρι τους.\nΚάποιες φορές δεν μπορούν να αντισταθούν στη μυρωδιά του λιπάσματος που έχετε ρίξει στον κήπο σας.\nΤο σκάψιμο τους κάνει να αισθάνονται ότι βρίσκονται στο φυσικό τους περιβάλλον – ελεύθερα στη φύση.\nΌταν η θερμοκρασία είναι πολύ υψηλή ή πολύ χαμηλή αναζητούν καταφύγιο στους λάκκους που σκάβουν.\nΓια ορισμένες ράτσες σκύλων (π.χ. τεριέ ή λαμπραντόρ) το σκάψιμο είναι ένα χαρακτηριστικό που διαθέτουν από τη φύση τους και το κάνουν ενστικτωδώς.\nΜπορεί ο σκύλος σας να ακολουθεί το κυνηγετικό του ένστικτο και να τρομοκρατεί μικρά πλάσματα που ζουν στον κήπο σας.\nΤέλος, ο σκύλος σας ίσως να θεωρεί τους λάκκους του ως το καταλληλότερο μέρος για να φυλάει την τροφή του.\nΚάθε φορά που θέλετε να αλλάξετε κάποια συνήθεια στο σκύλο σας να θυμάστε πως ο βασικός κανόνας για να το επιτύχετε είναι να είστε συνεπείς και ξεκάθαροι απέναντι του: αυτή η συμπεριφορά δεν είναι αποδεκτή και αυτό θα πρέπει να γίνει κατανοητό από το σκύλο σας. Αφού διαπιστώσετε τους λόγους για τους οποίους ο σκύλος σας σκάβει, σειρά έχει ο τρόπος αντιμετώπισης. Ορισμένες τεχνικές που θα σας βοηθήσουν είναι:\nΦροντίστε να ασκείτε το σκύλο σας καθημερινά και να του προσφέρετε πνευματικές και σωματικές προκλήσεις που θα εκτονώσουν την ενέργειά του.\nΑν ο σκύλος σας σκάβει για να κρύψει κάποιο κόκαλο τότε σταματήστε να του τα δίνετε!\nΣε περίπτωση που είστε απασχολημένοι και δεν έχετε την ευχέρεια να ελέγχετε το σκύλο σας είναι καλό να τον περιορίζετε σε κάποιο χώρο, μέχρι να σταματήσει τη συνήθεια του σκαψίματος.\nΓεμίστε με αέρα μπαλόνια και θάψτε τα στην αγαπημένη περιοχή σκαψίματος του σκύλου σας. Σε περίπτωση που σκάσει κάποιο σκάβοντας, ο θόρυβος θα τον τρομάξει και θα το ξανασκεφτεί να επαναλάβει την ενέργεια του στο μέλλον.\nΑν μπορείτε να αφιερώσετε μερικές μέρες στο σκύλο σας τότε παρακολουθήστε τις κινήσεις του. Κάθε φορά που προσπαθεί να σκάψει αποδοκιμάστε τον και βρέξτε τον με νερό. Η ενέργεια αυτή θα του δημιουργήσει αρνητικά συναισθήματα και θα σταματήσει τη συνήθειά του.\nΑν ο σκύλος σας έχει κάποια προτίμηση και σκάβει σε κάποιο συγκεκριμένο σημείο μπορείτε να τοποθετήσετε λίγο σύρμα μέσα στο χώμα. Θα του δημιουργήσει δυσάρεστη αίσθηση και θα αρχίσει να αποφεύγει το σκάψιμο.\nΈνας αποτελεσματικός αν και δυσάρεστος τρόπος να σταματήσετε το σκύλο σας είναι να τοποθετήσετε στους λάκκους που έχει σκάψει λίγα από τα περιττώματά του και να τους σκεπάσετε με χώμα. Την επόμενη φορά που θα σκάψει, η μυρωδιά από τα περιττώματα θα τον αποτρέψει από τον να κάνει και πάλι.\nΣε περίπτωση που ο σκύλος σας προσπαθεί να σας μιμηθεί όταν κάνετε εργασίες στον κήπο, πιθανόν επειδή ζητά την προσοχή σας, τότε θα πρέπει να τον περιορίσετε ώσπου να τις τελειώσετε.\nΑν διαθέτετε κάποιο χώρο στον κήπο τον οποίο δεν χρησιμοποιείτε, μπορείτε να τον μετατρέψετε σε χώρο σκαψίματος για τον σκύλο σας. Προσθέστε μαλακό χώμα και τα αγαπημένα του παιχνίδια, ενθαρρύνετε τον και ο σκύλος σας θα πηγαίνει μόνο εκεί για να ανοίγει λάκκους.\nΑν ο σκύλος σας σκάβει κάτω από τον φράχτη μπορείτε να κλείσετε τις τρύπες πάνω στον φράχτη καθώς και τα ανοίγματα κάτω από αυτόν. Με αυτό τον τρόπο τον εμποδίζετε να κοιτάει έξω και έτσι δεν υπάρχει κάποιο οπτικό ερέθισμα που θα τον παρακινήσει να βγει έξω από το σπίτι.\nΑν ο σκύλος σας αρνείται πεισματικά να εγκαταλείψει την αγαπημένη του συνήθεια, τότε μπορείτε να δοκιμάσετε κάποια προϊόντα που κυκλοφορούν στην αγορά για την αντιμετώπιση του προβλήματος.\nΤέλος, μπορείτε να προμηθευτείτε με παιχνίδια με τα οποία θα ασχολείται ο σκύλος σας τις ώρες που λείπετε από το σπίτι ή να προσλάβετε κάποιον που θα τον προσέχει ώστε να μην κάνει αταξίες.\nΝα θυμάστε πώς η σωστή εκπαίδευση του σκύλου σας και υπακοή του προς εσάς θα σας βοηθήσουν να διορθώσετε κάθε λανθασμένη συμπεριφορά του. Αν ο σκύλος σας σάς σέβεται και σας εμπιστεύεται τότε θα είναι πάντα πρόθυμος να σας ικανοποιήσει κάθε στιγμή.


#Μένουμεσπίτι κι αυτό είναι το καλύτερο που μπορούμε να κάνουμε για τον εαυτό μας και τους συνανθρώπους μας. Από την Έρρικα Παπαβενετίου MD - Γενικός-Οικογενειακός Ιατρός Msc Υπεύθυνη τμήματος Διατροφής & Μεταβολισμού Κέντρου «Γυναίκας Υγεία»\nΤο ριζότο τρώγεται ζεστό, λίγα λεπτά αφού το αφαιρέσουμε από τη φωτιά. Τώρα που μένουμε σπίτι, είναι ευκαιρία να δοκιμάσουμε διαφορετικά ριζότι και να τα απολαύσουμε αμέσως και ζεστά.\n26 ΜΑΡΤΙΟΥ 2019 - 09:14\nΤι να προσέξουμε για να μην πάρουμε κιλά κατά τη διάρκεια της νηστείας.\n21 ΜΑΡΤΙΟΥ 2019 - 16:06\nΠώς θα γίνουν ζουμερά;\n21 ΜΑΡΤΙΟΥ 2019 - 09:11\nΔημιουργούμε φίνες σάλτσες που απογειώνουν γευστικά τις σαλάτες μας.\n15 ΜΑΡΤΙΟΥ 2019 - 09:17\n27 ΦΕΒΡΟΥΑΡΙΟΥ 2019 - 08:47\nΣουβλάκι: Χρονοι ψησίματος\nΠόσο χρόνο χρειάζεται το σουβλάκι μας στη φωτιά για να παραμείνει ζουμερό; Στα κάρβουνα, στη ψησταριά ή στο γκριλ; Αναλόγως το είδος του κρέατος ρυθμίζουμε τη θερμοκρασία.\n26 ΦΕΒΡΟΥΑΡΙΟΥ 2019 - 17:34\n26 ΦΕΒΡΟΥΑΡΙΟΥ 2019 - 09:55\nΠερί μετρήσιμων και μη\nΔυστυχώς, βάλαμε σε ένα αμείλικτο ντετερμινιστικό σύστημα δεδομένων όλη μας τη ζωή και αφήσαμε εκτός όλα εκείνα που δυσκολευόμαστε να κατανοήσουμε.\n25 ΦΕΒΡΟΥΑΡΙΟΥ 2019 - 09:49\n20 ΦΕΒΡΟΥΑΡΙΟΥ 2019 - 16:57\nΤι είναι ο σιδηρόδρομος;\n20 ΦΕΒΡΟΥΑΡΙΟΥ 2019 - 16:54\nΜπισκότα και κουλούρια δεν έχουν σημαντικές διαφορές, εκτός από το ότι η ζύμη στα κουλούρια είναι πιο σφιχτή και πιο εύπλαστη.\n13 ΦΕΒΡΟΥΑΡΙΟΥ 2019 - 16:47\nΠόσο χρόνο θέλει; Πως ρυθμίζουμε την πυκνότητα και ποια μυρωδικά απογειώνουν τη γεύση του;\n13 ΦΕΒΡΟΥΑΡΙΟΥ 2019 - 09:55\nΤι κομμάτι επιλέγουμε για να φτιάξουμε μια μεστή σε γεύση κρεατόσουπα; Και με ποια λαχανικά θα σιγοβράσει για να πετύχουμε την καλύτερη γεύση;\n12 ΦΕΒΡΟΥΑΡΙΟΥ 2019 - 09:49\nΤα μυστικά κάθε κομματιού του χοιρινού\nΤα μέρη του ζώου και πως τα μαγειρεύουμε.\n11 ΦΕΒΡΟΥΑΡΙΟΥ 2019 - 15:22\nΠοιο μέρος του χοιρινού είναι καλύτερο σο τηγάνι; Πώς ψήνουμε τις μπριζόλες και το ψαρονέφρι;\n11 ΦΕΒΡΟΥΑΡΙΟΥ 2019 - 08:25\nΨήσιμο στα κάρβουνα ή στο γκάζι;\nΓια το πότε είναι έτοιμη η μπριζόλα, τα παϊδάκια ή το χταπόδι ο ψήστης θα ακούσει τόσες γνώμες όσοι και οι καλεσμένοι. Μπορεί και περισσότερες...\n08 ΦΕΒΡΟΥΑΡΙΟΥ 2019 - 11:42\n7 συμβουλές για καλά ζυμώματα\nΣηκώνουμε τα μανίκια μας και ξεκινάμε το ζύμωμα!\n08 ΦΕΒΡΟΥΑΡΙΟΥ 2019 - 10:39\nΕίτε κοκκινιστή είτε λεμονάτη, η φασολάδα ταιριάζει με σέλινο, μαϊντανό και δάφνη. Μπορούμε όμως να πρωτοτυπήσουμε με τα μυστικά του άρθρου.\n06 ΦΕΒΡΟΥΑΡΙΟΥ 2019 - 09:38\nΠως θα φτιάξουμε φακές σούπα\nΕίναι ένα από τα πιο χαρακτηριστικά ελληνικά πιάτα και σε κάθε περιοχή παρασκευάζεται με μικρές παραλλαγές.\n31 ΙΑΝΟΥΑΡΙΟΥ 2019 - 09:30\n31 ΙΑΝΟΥΑΡΙΟΥ 2019 - 09:09\nΜπριζόλες: Οδηγίες για τέλειο ψήσιμο\nΘα γίνετε μάστορες στο ψήσιμο!\n29 ΙΑΝΟΥΑΡΙΟΥ 2019 - 09:27\nΤι μαγειρευουμε στον ατμό;\nΠουλερικά και κρεατικά, ψάρια, θαλασσινά και λαχανικά είναι οι κύριες κατηγορίες τροφίμων που μαγειρεύουμε στον ατμό. Ενώ φαινομενικά δεν υπάρχουν περιορισμοί, μερικά τρόφιμα είναι ιδανικά γι’ αυτόν τον τρόπο μαγειρέματος, ενώ άλλα καλό είναι να τα αποφεύγουμε.


Να διαχειρίζονται διευθύνσεις IPv4 , πρωτόκολλα μεταφοράς TCP/UDP, Cash Table του πρωτοκόλλου ARP.\nΝα μπορούν να οργανώνουν πρακτικά τα δίκτυα σε υποδίκτυα με ιεραρχία.\nΝα αναγνωρίζουν την λειτουργία της δρομολόγησης καθώς και να αναγνωρίζουν τις διαφορές μεταξύ αλγορίθμων διανυσματικής απόστασης και κατάστασης σύνδεσης.\nΝα διαχειρίζονται το σύστημα ονομάτων τομέων και να αντιλαμβάνονται τη δομή και την λειτουργία των διακομιστών ονομάτων (DNS Servers).\nΝα διαχειρίζονται τους διακομιστές δυναμικής εκχώρησης διευθύνσεων (DHCP Servers).\nΝα χειρίζονται και να αντιλαμβάνονται την λειτουργία του πρωτοκόλλου SNMP.\nΝα αντιλαμβάνονται την δομή των βάσεων ΜΙΒ και την ονοματολογίας ASN.1.\nΝα είναι σε θέση να ενσωματωθούν ομαλά σε ένα κέντρο διαχείρισης δικτύων.\nTo μάθημα παρέχει το θεωρητικό και εργαστηριακό υπόβαθρο που θα βοηθήσει στην κατανόηση και αντιμετώπιση προβλημάτων διαχείρισης δικτύων υπολογιστών. Αναπτύσσονται τεχνικές οι οποίες χρησιμοποιούνται για διαχειριστικές ανάγκες, διαγνωστικούς σκοπούς και για επίλυση δικτυακών προβλημάτων.\nΣυγκεκριμένα, το μάθημα καλύπτει την διαχείριση διευθύνσεων IPv4, την οργάνωση και διαχείριση υποδικτύων με ιεραρχία, την επίλυση και διαχείριση ονομάτων (DNS), το χειρισμό διακομιστών δυναμικής εκχώρησης διευθύνσεων (DHCP Servers), την διαχείριση Cach Table του πρωτοκόλλου ARP, το χειρισμό του πρωτοκόλλου ελέγχου ICMP καθώς και την χρήση του πρωτοκόλλου SNMP.\nΕπίσης συμπεριλαμβάνεται και οργάνωση δικτύων χωρίς κλάσεις (CIDR).\nΤο μάθημα καλύπτει την λειτουργία της δρομολόγησης και τις διαφορές μεταξύ αλγορίθμων διανυσματικής απόστασης και κατάστασης σύνδεσης. Οι φοιτητές εξασκούνται στην κατανόηση της λειτουργίας της δρομολόγησης και των σχετικών αλγορίθμων.\nEπεξηγείται το σύστημα ονομάτων τομέων καθώς και η δομή και λειτουργία των διακομιστών ονομάτων (DNS Servers). Χρήση των διακομιστών δυναμικής εκχώρησης διευθύνσεων (DHCP Servers). Οι φοιτητές εισάγονται στην χρήση και λειτουργία του πρωτοκόλλου SNMP και την δομή των βάσεων ΜΙΒ και της ονοματολογίας ASN.1.\nΤο εργαστήριο συμπληρώνει την θεωρητική κατάρτιση με πρακτικές ασκήσεις εφαρμογής και δοκιμασίες. Οι φοιτητές παρακολουθούν περιγραφές και επιδείξεις εντολών δικτυακής διαχείρισης με παράλληλη εξάσκηση σε υπολογιστή.\nΧρήστες Online: 33


Μετατάξεις εκπ/ών Δ.Ε./Π.Ε. σε θέσεις κατηγορίας προσωπικού Ε.Ε.Π., Ε.ΔΙ.Π. και Ε.Τ.Ε.Π. των Α.Ε.Ι./Τ.Ε.Ι./Α.Ε.Α. – edunes.gr\nΜετατάξεις εκπ/ών Δ.Ε./Π.Ε. σε θέσεις κατηγορίας προσωπικού Ε.Ε.Π., Ε.ΔΙ.Π. και Ε.Τ.Ε.Π. των Α.Ε.Ι./Τ.Ε.Ι./Α.Ε.Α.\nΔιαβίβαση οδηγιών σχετικά με την υλοποίηση και την εφαρμογή των περιεχομένων στο άρθρο 20 του Ν.4452/2017 (ΦΕΚ Α΄17) διατάξεων, που αφορούν στις μετατάξεις εκπ/ών Δ.Ε./Π.Ε. σε θέσεις κατηγορίας προσωπικού Ε.Ε.Π., Ε.ΔΙ.Π. και Ε.Τ.Ε.Π. των Α.Ε.Ι./Τ.Ε.Ι./Α.Ε.Α.\nΣΧΕΤ.:Η υπ΄αριθμ.πρωτ.59950/Ζ2/6-4-2017 (ΑΔΑ:ΨΛΓ34653ΠΣ-ΓΝ7) εγκύκλιος της Δ/νσης Προσωπικού Ανωτάτης Εκπ/σης, Τμήμα Β΄ Λοιπού Διδακτικού Προσωπικού\nΣας διαβιβάζουμε την ανωτέρω εγκύκλιο με αριθμ.πρωτ.59950/Ζ2/6-4-2017 της Δ/νσης Προσωπικού Ανωτάτης Εκπ/σης, Τμήμα Β΄ Λοιπού Διδακτικού Προσωπικού προς ενημέρωση όλων των εκπ/κών αρμοδιότητάς σας.\nΑναλυτικά, μετά την τροποποίηση της παρ.7 του άρθρου 33 του Ν.4386/2016 (Φ.Ε.Κ.83 τ.Α΄/11-5-2016), οι μετατάξεις σε θέσεις Ε.ΔΙ.Π.& Ε.Ε.Π. των Α.Ε.Ι.,Τ.Ε.Ι. & στις Ανώτατες Εκκλησιαστικές Ακαδημίες θα πραγματοποιούνται σύμφωνα με τις διατάξεις του άρθρου 20 παρ.4 του Ν.4452/2017 (Φ.Ε.Κ.17 τ.Α΄/15-02-2017) σε θέσεις της προβλεπόμενης στο άρθρο 29 του Ν.4009/2011 (τ.Α΄195) κατηγορίας Εργαστηριακού Διδακτικού Προσωπικού των Πανεπιστημίων και των Τ.Ε.Ι. Συγκεκριμένα στην παρ.4 περ. β του άρθρου 20 του Ν.4452/2017: « Η διάταξη της περίπτωσης α΄ καταλαμβάνει και τις εκκρεμείς κατά την έναρξη του παρόντος αιτήσεις μετάταξης, σύμφωνα με την παρ.7 του άρθρου 33 του ν.4386/2016 (Α΄83), για τις οποίες με ευθύνη των οικείων Α.Ε.Ι. πρέπει να τηρηθεί η ανωτέρω περιγραφόμενη διαδικασία.\nΓια τις ίδιες αιτήσεις οι εκδοθείσες κατά την έναρξη ισχύος του παρόντος αποφάσεις αποδέσμευσης των οικείων υπηρεσιακών συμβουλίων θα ληφθούν υπόψη για την έκδοση της προβλεπόμενης υπουργικής απόφασης»\nΕπομένως οι εκπαιδευτικοί που έχουν ήδη αποδεσμευτεί για συγκεκριμένες τους επιλογές (τμήματα ή σχολές) δεν χρειάζεται να αποδεσμευτούν εκ νέου από το ΚΥΣΠΕ/ΚΥΣΔΕ, ως εκ τούτου στην υπηρεσία μας θα διαβιβάζονται μόνο νέες αιτήσεις ή αιτήσεις με επιπλέον επιλογές (τμήματα ή σχολές).\nΣε κάθε περίπτωση, απαραίτητη προϋπόθεση για την αποδέσμευση από το ΚΥΣΠΕ/ΚΥΣΔΕ είναι η προηγούμενη απόφαση της Συνέλευσης του τμήματος, του οικείου Α.Ε.Ι./Τ.Ε.Ι./Α.Ε.Α.\nCategories Εκπαιδευτικοί, Μετατάξεις\tPost navigation\nΕγγραφές μαθητών/τριών στα Σχολεία Δ/βάθμιας Εκκλησιαστικής Εκπαίδευσης, 2017-2018\n10-05-17 : 20 έως 30/6 η πρακτική δοκιμασία των υποψήφιων για τα Τ.Ε.Φ.Α.Α.


Θεοδωρίδου: Τα παιδιά πρέπει να εμβολιαστούν, αποτελούν «δεξαμενή» νέων μεταλλάξεων - iefimerida.gr\nΗ Μαρία Θεοδωρίδου / Φωτογραφία: EUROKINISSI, ΤΑΤΙΑΝΑ ΜΠΟΛΑΡΗ\nΤέλος, η Μαρία Θεοδωρίδου σημείωσε: «Θα αναφερθώ σε μελέτη παιδιών και εφήβων στη Μασαχουσέτη, με μοριακό έλεγχο από τις εκκρίσεις του αναπνευστικού συστήματος. Δόθηκε απάντηση στο πώς ο ιός βρίσκεται σε αυτές τις εκκρίσεις στα παιδιά και τους εφήβους. Είναι ζωντανός ιός, το ιικό φορτίο είναι εξαιρετικά υψηλό. Αυτό το γεγονός υπογραμμίζει ότι και τα παιδιά μεταδίδουν, αλλά και ότι αποτελούν ένα "ρεζερβουάρ" που διευκολύνει τη δημιουργία και νέων μεταλλάξεων.\nΔράσεις σε συνεργασία με τοπικούς παράγοντες και φορείς για την αύξηση της εμβολιαστικής κάλυψης, ανακοίνωσε ο γενικός γραμματέας Πρωτοβάθμιας Φροντίδας Υγείας, Μάριος Θεμιστοκλέους, κατά την ενημέρωση για το Εθνικό Σχέδιο εμβολιαστικής κάλυψης για τη νόσο COVID-19. Πρόκειται για μια "εξωστρεφή επιχείρηση" είπε ο κ. Θεμιστοκλέους "και ελπίζουμε αυτό να φέρει ένα καλό αποτέλεσμα".\nΤις τελευταίες 10 μέρες, 52.000 πολίτες έχουν κλείσει ραντεβού πρώτης δόσης. Σχετικά με την τρίτη δόση, μέχρι στιγμής έχουν εμβολιαστεί 206.000 πολίτες και άλλοι 40.000 έχουν κλείσει το ραντεβού τους. Στο πρόγραμμα κατ' οίκον εμβολιασμού, έχουν κάνει αίτηση μέχρι στιγμής 13.000 πολίτες και έχει γίνει ο εμβολιασμός σε 11.000 πολίτες, κυρίως από κινητές μονάδες των κέντρων υγείας.\nΔΙΑΒΑΣΤΕ ΠΕΡΙΣΣΟΤΕΡΑ εμβόλιο εμβολιασμός Κορωνοϊός ενημέρωση Υπουργείο Υγείας Μάριος Θεμιστοκλέους ΜΑΡΙΑ ΘΕΟΔΩΡΙΔΟΥ